title: Munzee

text: Hajaantuja () on merkki, joka jakautuu skannauksen jälkeen neljään lähistöllä olevaan merkkiin. Hajaantujan skannauksesta saa 35 pistettä.


title: Munzee

text: Hajaantunut () on merkki, joka on jakautunut Hajaantujasta. Skannauksesta saa 10 pistettä.


title: Munzee

text: Onnenpyörä () on merkki, josta saa joko 20-100 pistettä, tai krediitin ja 10 pistettä.


title: Munzee

text: Jälleenmyyjä () on merkki, joita voi ostaa vain jälleenmyyjiltä. Jälleenmyyjän skannauksesta saa 10 pistettä.


title: Munzee

text: Apila () on merkki, joita voi ostaa rajoitettuina ajankohtina Munzeen kaupasta. Apilat keräävät todennäköisemmin myyttisiä olentoja, kuin muut merkit.


title: Tomi Rautio

text: Tomi Rautio (s. 18. maaliskuuta 1996 Kouvola) on suomalainen jääkiekkomaalivahti, joka pelaa Suomi-sarjajoukkue Kajaanin Hokissa.


title: Tomi Rautio

text: Rautio on KooKoon kasvatti. Hän vietti kauden 2012–2013 Tampereen Ilveksen B2- ja B-nuroissa, mutta palasi taas KooKoohon kaudeksi 2013–2014. Kaudella 2014–2015 Rautio debytoi miesten peleissä pelattuaan yhden ottelun II-divisioonajoukkue KooKoo-65:ssä. Suurimman osan kaudestaan hän pelasi kuitenkin KooKoon A-nuorissa. Joukkue nousi kauden jälkeen A-nuorten Mestiksestä SM-liigaan, kun seuran miesten joukkue nostettiin Mestiksestä SM-liigaan.


title: Tomi Rautio

text: Kaudella 2015–2016 Rautio nousi KooKoon SM-liigajoukkueeseen. Hän nousi joukkueen kokoonpanoon tammikuussa 2016, kun Juha Järvenpää loukkaantui. Rautio teki liigadebyyttinsä 9. tammikuuta 2016 Saimaan Palloa vastaan, kun hänet vaihdettiin KooKoon maalille Frédéric Cloutierin tilalle ajassa 29.15. Rautio torjui ottelussa yhdeksän kertaa ja päästi kolme maalia. Joukkue hävisi ottelun SaiPalle lopulta murskalukemin 1-8. Helmikuussa 2016 KooKoo lainasi hänet loppukaudeksi Mestis-joukkue Kokkolan Hermekseen, kun Joonas Kuuselan kausi päättyi loukkaantumiseen. Rautio toimi selkeänä kakkosmaalivahtina Denis Godlalle ja pelasi kaksi runkosarja- ja yhden playoff-ottelun.


title: Tomi Rautio

text: Toukokuussa 2016 Rautio solmi KooKoon kanssa vuoden mittaisen SM-liigasopimuksen. Hän aloitti kauden 2016–2017 taas seuran A-nuorissa. Rautio puki kauden aikana neljään SM-liigaotteluun, mutta hän ei kuitenkaan saanut peliaikaa, vaikka KooKoon maalivahtiosasto koki kauden aikana loukkaantumisia. Runkosarjan lopulla, maaliskuussa 2017 seura lainasi hänet loppukaudeksi Mestis-joukkue Kajaanin Hokkiin, kun Sami Väliharju siirtyi vahvistamaan Oulun Kärppien A-nuoria. Rautio jäi selkeäksi kakkosmaalivahdiksi Tuukka Smuralla ja esiintyi yhteensä vain 28 minuutin verran kahdessa Mestiksen karsintasarjan ottelussa.


title: Tomi Rautio

text: Huhtikuussa 2017 Rautio teki Hokin kanssa uuden, vuoden mittaisen sopimuksen kaudeksi 2017–2018. Joukkue jäi kuitenkin ilman Mestis-lisenssiä, ajautui konkurssiin ja näin ollen Raution sopimus purettiin. Kesäkuussa 2017 hän teki vuoden mittaisen sopimuksen Suomi-sarjajoukkue Nokian Pyryn kanssa. Rautio jakoi varsin tasaisesti joukkueen torjuntavastuun Mikael Saaren kanssa. Hän voitti kauden päätteeksi pronssia. Rautio valittiin Suomi-sarjan ensimmäiseen tähdistökentälliseen. Tammikuussa 2018 Pyry vuokrasi hänet KooKoon SM-liigajoukkueeseen, kun Juha Järvenpää oli sivussa. Rautio puki kolmeen otteluun, mutta hän jäi kuitenkin ilman peliaikaa.


title: Tomi Rautio

text: Kaudeksi 2018–2019 Rautio pelasi 1+1-vuotisella sopimuksella Kajaanin Hokkiin pelaamaan Suomi-sarjaa.


title: Jalmari Väisänen

text: Hjalmar (Jalmari) Väisänen (30. tammikuuta 1893 Kotka – 10. heinäkuuta 1983 Liperi) oli suomalainen maanviljelijä, kunnallisneuvos ja sosialidemokraattien kansanedustaja.


title: Jalmari Väisänen

text: Väisäsen vanhemmat olivat maanviljelijä Johan Väisänen ja Elisabeth Helenius. Hän kävi kansakoulun ja kansanopiston. Väisänen oli maanviljelijä Pälkjärvellä 1916–1939. Sotavuosina hän oli evakossa Maaningalla 1939–1941 ja uudelleen maanviljelijänä Pälkjärvellä 1941–1944. Sodan jälkeen oli ensin evakossa Laihialla 1944–1945 ja sen jälkeen hän oli maanviljelijänä Liperissä 1945–1967.


title: Jalmari Väisänen

text: Väisänen oli kansanedustajana 1929–1945 ja 1951–1954 edustaen Kuopion läänin itäistä vaalipiiriä. Väisänen oli presidentin valitsijamiehenä vuosien 1931, 1937, 1940 ja 1943 presidentinvaaleissa. Hän oli Pälkjärven kunnanvaltuuston puheenjohtajana ja kunnallislautakunnan jäsenenä sekä myöhemmin Liperin kunnanvaltuuston ja kunnanhallituksen jäsenenä. Hän oli myös Pohjois-Karjalan sos.dem. piirin ja sosialidemokraattisen puolueen maaseutuvaltuuskunnan puheenjohtajana sekä sosialidemokraattisen puolueen puolueneuvoston jäsenenä. Väisänen sai kunnallisneuvoksen arvon 1972.


title: Jalmari Väisänen

text: Väisänen oli naimisissa vuodesta 1920 Josefina Pitkäsen kanssa.


title: Euroopan judoliitto

text: Euroopan judoliitto (European Judo Union, EJU) on eurooppalainen kansallisten judojärjestöjen yhteinen järjestö, joka kuuluu kansainväliseen judoliittoon. Euroopan judoliitto järjestää esimerkiksi Judon Euroopan-mestaruuskilpailut.


title: Kansainvälinen judoliitto

text: Kansainvälinen judoliitto (International Judo Federation, IJF) on kansainvälinen judojärjestö. Kansainvälinen judoliitto järjestää esimerkiksi Judon maailmanmestaruuskilpailut.


title: Kansainvälinen judoliitto

text: Eri maanosissa on omia järjestöjä kuten Euroopan judoliitto.


title: Medeja Džugeli

text: Medea Džuḡeli (, , 1. elokuuta 1925 Kutaisi, Transkaukasian SFNT – 8. tammikuuta 2016 Tbilisi, Georgia) oli Neuvostoliittoa edustanut telinevoimistelija ja olympiavoittaja.


title: Medeja Džugeli

text: Džuḡeli voitti Helsingin kesäolympialaisissa 1952 kultaa joukkuekilpailusta ja hopeaa yhteisvoimistelusta. Joukkuekilpailussa hänen tuloksiaan ei laskettu mukaan joukkueen yhteistulokseen. Yksittäisillä telineillä Džuḡeli sijoittui parhaimmillaan hypyssä neljänneksi.


title: Medeja Džugeli

text: Džuḡeli oli ensimmäinen georgialainen olympiavoittaja. Hänen kuolemastaan 90-vuotiaana uutisoitiin 8. tammikuuta 2016.


title: Tapolca

text: Tapolca on noin 16 000 asukkaan kaupunki Unkarin länsiosissa. Se sijaitsee Balaton-järven pohjoispuolella. Kaupunki on tunnettu muun muassa maanalaisista tippukiviluolistaan ja juomavesivarannoistaan. Tapolcan suomalainen ystävyyskunta on Lempäälä.


title: Jekaterina Kalintšuk

text: Jekаterinа Illаrionovnа Kаlintšuk (o.s. Djomina, , 2. joulukuuta 1922 Žitovo, Venäjän SFNT – 13. heinäkuuta 1997 Moskova, Venäjä) oli Neuvostoliittoa edustanut telinevoimistelija ja olympiavoittaja.


title: Jekaterina Kalintšuk

text: Kаlintšuk voitti Helsingin kesäolympialaisissa 1952 kultaa hypystä ja joukkuekilpailusta sekä hopeaa yhteisvoimistelusta. Joukkuekilpailussa hänen tuloksiaan ei laskettu mukaan joukkueen yhteistulokseen.


title: Jaakko Frigård-Rautanen

text: Jaakko Frigård-Rautanen eli Friikooli (14. maaliskuuta 1843 Jalasjärvi – 25. toukokuuta 1913) oli suomalainen pelimanni ja seppä. Hänen sävelmänsä löydettiin uudelleen 1970-luvun alussa ja niitä koottiin muun muassa "Jalasjärven nuottikirjaan". Hänen sävelmiinsä perustuu "Friikoolin messu", joka on levytetty 1975. Hänestä on tehty myös pari näytelmää.


title: Jaakko Frigård-Rautanen

text: Jaakko Frigård-Rautanen syntyi jalasjärveläisen suurperheen neljänneksi lapseksi. Hänen isänsä Sameli oli alun perin sukunimeltään Köykkä, mutta muutti nimensä Frigårdiksi saadessaan Jalasjärven Luopajärveltä Haapalan torpan asuttavakseen. Jaakko Frigård taas muutti nimensä myöhemmin sepän ammattinsa myötä Rautaseksi.


title: Jaakko Frigård-Rautanen

text: Rautasen kerrotaan sepän töissään kehitelleen sävelmiä viheltelemällä ja menneen välillä tupaan kokeilemaan ”jotta kuinka se sopii fiulillen”. Hän kiersi viuluineen soittamassa häissä ja muissa juhlissa. Vaasalainen Eino Levón kiinnostui Rautasen sävelmistä ja vietti kesällä 1907 päiväkausia tämän luona nuotintamassa niitä.


title: Jaakko Frigård-Rautanen

text: Levón nuotinsi Rautaselta kaikkiaan 37 polskaa, kaksi ”minueeta” (menuettia), yhden ”enkeliskan”, kuusi marssisävelmää, 20 valssia, yhden masurkan ja kolme polkkaa, yhteensä 70 kappaletta. Perheen muilta jäseniltä hän tallensi lisäksi kymmenen kansanlaulua.


title: Jaakko Frigård-Rautanen

text: Jaakko Rautanen voitti soitollaan toisen palkinnon Etelä-Pohjanmaan nuorisoseurojen kesäjuhlassa Alavudella 1907. Maakunnan ensimmäisillä kotiseutupäivillä Vaasassa hän sai ylimääräisen palkinnon. Eino Levón arveli Pohjalainen-lehdessä ramppikuumeen aiheuttaneen sen, ettei Rautanen soittanut niin hyvin kuin tavallisesti. Vain kahta kuukautta myöhemmin Rautanen menehtyi keuhkokuumeeseen.


title: Jaakko Frigård-Rautanen

text: Monien muiden kansanpelimannien tavoin Frigård-Rautanen unohdettiin vuosikymmeniksi, kunnes hänet löydettiin uudelleen 1960- ja 1970-lukujen kansanmusiikki-innostuksen myötä. Levónin nuotinnokset löydettiin Tampereen yliopiston kansanmusiikkiarkistosta. Vuonna 1974 julkaistussa, professori Erkki Ala-Könnin toimittamassa "Jalasjärven nuottikirjassa" on tallennettuna noin 70 Frigård-Rautasen sävelmää. Parista niistä on syntynyt "Friikoolin messu", jota on esitetty Jalasjärvellä toista sataa kertaa, esiintyjinä Peliitat-kuoro, Hirvijärven kuoro ja Jalasjärven seurakunnan jousiyhtye. Tämä kokoonpano myös levytti messun Finnlevylle 1975. Jouko Tekoniemen kokoamaa ja Arvo Ylitalon sanoittamaa messua on esitetty muuallakin Suomessa sekä Yhdysvalloissa ja Kanadassa. Toinen Friikooliin soitteista syntynyt teos on "Viulujen vesper".


title: Jaakko Frigård-Rautanen

text: Martti Peltomäki on tehnyt Frigård-Rautasesta useita radio-ohjelmia ja kirjoittanut hänestä näytelmän, jonka Veikko Uusimäki ohjasi televisionäytelmäksi. Hannu Salon kirjoittama musiikkinäytelmä Frigård-Rautasesta on nimeltään "Nuori Frigård". Sen musiikki on tallennettu CD-levylle.


title: Jaakko Frigård-Rautanen

text: Jalasjärven museoalueelle pystytettiin 1970-luvun lopulla Tauno Tantarimäen tekemä Jaakko Frigårdin muistomerkki.


title: Pelageja Danilova

text: Pelageja Aleksandrovna Danilova (o.s. Demirdžijan, , 4. toukokuuta 1918 Boroviki, Neuvosto-Venäjä – 30. heinäkuuta 2001 Pietari, Venäjä) oli Neuvostoliittoa edustanut telinevoimistelija ja olympiavoittaja.


title: Pelageja Danilova

text: Danilova voitti Helsingin kesäolympialaisissa 1952 kultaa joukkuekilpailusta ja hopeaa yhteisvoimistelusta. Yksittäisillä telineillä hän sijoittui parhaimmillaan eritasonojapuilla neljänneksi.


title: Kultainen legenda

text: Kultainen legenda () on italialaisen Jacobus de Voraginen vuoden 1260 tienoilla koostama pyhimyslegendakokoelma, josta tuli keskiajan Euroopan myyntihitti. Kultaisesta legendasta on säilynyt yli tuhat käsikirjoitusta, ja sen tarinat tulivat tärkeäksi osaksi Euroopan kristillistä kansankulttuuria.


title: Kultainen legenda

text: Teoksessa on editiosta riippuen 178 lukua, joista 153 käsittelee jotakin pyhimystä. Pyhimyslegendat alkavat Jacobuksen laatimilla mielikuvituksellisilla etymologioilla kunkin pyhimyksen nimestä. Pyhimykset on esitetty "Kultaisessa legendassa" kirkkovuoden mukaan, omien juhlapyhiensä mukaisessa järjestyksessä. Teoksessa on myös omat lukunsa useille tärkeille kirkollisille pyhäpäiville, kuten pyhäinmiestenpäivälle ja adventille.


title: A Gentleman’s Dignity

text: A Gentleman’s Dignity (kansainvälinen nimi, suom. "Herrasmiehen arvokkuus", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Jang Dong-gun, Kim Ha-neul ja Kim Min-jong.


title: John Johnson (koripalloilija)

text: John Howard Getty ”J.J.” Johnson (18. lokakuuta 1947 Carthage, Mississippi – 7. tammikuuta 2016 San José, Kalifornia) oli yhdysvaltalainen koripalloilija. Hän oli NBA:n ensimmäisiä point forwardeja.


title: John Johnson (koripalloilija)

text: Cleveland Cavaliers varasi Johnsonin NBA:han seitsemännellä varausvuorolla . Cavaliersin lisäksi Johnson edusti NBA:ssa Portland Trail Blazersia, Houston Rocketsia ja Seattle SuperSonicsia. Cavaliersin-aikanaan hän pelasi vuosina 1971 ja 1972 ssa, ja SuperSonicsissa hän voitti sarjan mestaruuden vuonna 1979.


title: John Johnson (koripalloilija)

text: Johnson kuoli 68-vuotiaana 7. tammikuuta 2016 kotonaan Kalifornian San Joséssa.


title: Meteor Garden

text: Meteor Garden (kansainvälinen nimi, suom. "Meteoripuutarha", alun perin ) on televisioyhtiö CTS:n esittämä taiwanilainen TV-sarja. Sen päärooleissa ovat Barbie Hsu, Jerry Wan ja Vic Zhou.


title: Luettelo Pokémon-lajeista (650–660)

text: Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.


title: Luettelo Pokémon-lajeista (650–660)

text: Tässä luettelossa on listattuna Pokémon-sarjan kuudennen sukupolven 11 ensimmäistä Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.


title: Luettelo Pokémon-lajeista (650–660)

text:
Chespin on ruohotyypin Pokémon.
Se on valittavissa aloituspokemoniksi peleissä "X ja Y" Fennekinin ja Froakien oheella. Chespin muistuttaa maaoravaa ja sen päässä oleva "huppu" on kuin hevoskastanja.
Se kehittyy Quilladiniksi tasolla 16 ja Chesnaughtiksi tasolla 36.


title: Luettelo Pokémon-lajeista (650–660)

text: Quilladin on ruohotyypin Pokémon, joka on Chespinin kehitysmuoto ja Chesnaughtia edeltävä muoto. Se muistuttaa myös hevoskastanjaa.


title: Luettelo Pokémon-lajeista (650–660)

text:
Chesnaught on ruoho- ja taistelutyypin Pokémon.
Se on kehittynyt Quilladinista. Chesnaught suojelee kouluttajaansa asettumalla kilveksi.


title: Luettelo Pokémon-lajeista (650–660)

text: Fennekin on tulityypin Pokémon. Se on kuudennen sukupolven aloituspokemon, joka esiintyy Pokemon X:ssä ja Y:ssä. Fennekin muistuttaa kettua. Fennekinin seuraava muoto on Braixen, joksi se kehittyy tasolla 16.


title: Luettelo Pokémon-lajeista (650–660)

text: Serena, yksi Ashin matkakumppaneilta Kalosin alueella, valitsi aloituspokémonikseen Fennekinin. Aluksi Fennekin piti ulkonäköään hyvin tärkeänä, eikä uskaltanut liata itseään. Mutta Serenan ajauduttua vaaraan Rakettiryhmän hyökätessä, Fennekin pääsi yli pelostaan ja oppi samalla Flamethrowerin ().


title: Luettelo Pokémon-lajeista (650–660)

text: Braixen on tulityypin Pokémon. Se on kehittynyt Fennekinistä ja kehittyy Delphoxiksi tasolla 36. Braixenilla on hännän turkissa keppi, jolla se hallitsee tulityypin voimiansa, ja käyttää sitä tarvittaessa taisteluissa.


title: Luettelo Pokémon-lajeista (650–660)

text: Delphox on tuli ja -meediotyypin Pokémon, joka on kehittynyt Braixenista. Se muistuttaa paljon velhoa. Sillä on pieni keppi peitettynä turkkiinsa, jolla se hallitsee voimiansa, ja käyttää keppiä tarvittaessa.


title: Luettelo Pokémon-lajeista (650–660)

text:
Froakie on vesityypin Pokémon, joka on Chespinin ja Fennekinin lisäksi yksi Kalos-alueen aloituspokémoneista. Froakie kehittyy tasolla 16 Frogadieriksi.
Se muistuttaa pientä sammakkoa, jonka selässä on kuplia.


title: Luettelo Pokémon-lajeista (650–660)

text: Frogadier on vesityypin sammakkoa muistuttava Pokémon. Se kehittyy Froakiesta ja sen seuraava kehitysmuoto on Greninja, joksi se kehittyy tasolla 36.


title: Luettelo Pokémon-lajeista (650–660)

text: Greninja on vesi- ja pimeystyypin Pokémon, joka kehittyy Frogadierista. Greninja muistuttaa ninjaa ja sen erikoisisku "Water Shuriken" muistuttaa ninjojen heittotähtiä. Greninjan kieli kietoutuu sen kaulan ympärille huiviksi.


title: Luettelo Pokémon-lajeista (650–660)

text: Bunnelby ("japaniksi ホルビー, Horubee") on normaalityypin kania muistuttava Pokémon, joka kehittyy Diggersbyksi tasolla 20.


title: Luettelo Pokémon-lajeista (650–660)

text: Diggersby on normaali- ja maatyypin Pokémon. Se kehittyy Bunnelbystä.


title: Kassandra (televisiosarja)

text: Kassandra on venezuelalainen televisioyhtiö RCTV:n esittämä TV-sarja. Sen päärooleissa ovat Coraima Torres, Osvaldo Ríos ja Henry Soto.


title: Making a Murderer

text: Making a Murderer on yhdysvaltalainen dokumentaarinen nettitelevisiosarja, jonka ensiesitys oli Netflix-palvelussa 18. joulukuuta 2015. Sen ensimmäinen kausi kertoo Steven Averysta, joka tuomittiin seksuaalisesta pahoinpitelystä vankeuteen, mutta tuomio kumottiin 18 vankeusvuoden jälkeen vuonna 2003. Kaksi vuotta vapautumisensa jälkeen Averya syytettiin murhasta, ja hänet tuomittiin elinkautiseen vankeuteen. Sarjassa seurataan Averyn elämää kymmenen vuoden aikana.


title: Making a Murderer

text: "Making a Murderer" kertoo wisconsinilaisen Steven Averyn elämästä. Avery oli 18 vuotta vankilassa saatuaan tuomion Penny Beerntsenin seksuaalisesta pahoinpitelystä sekä muista syytteistä, jotka liittyivät riitaan Averyn serkun kanssa. Myöhemmin DNA-analyysi yhdisti seksuaalisen pahoinpitelyn toiseen mieheen, joka oli tehnyt muita rikoksia Manitowocin piirikunnassa. DNA-tulosten perusteella Avery vapautettiin. Vapautumisensa jälkeen hän nosti 36 miljoonan dollarin kanteen Manitowocin piirikuntaa ja useita sen viranomaisia vastaan. Pian kanteen nostamisen jälkeen Averya syytettiin valokuvaajan, Teresa Halbachin, murhasta.


title: Making a Murderer

text: Sarja käsittelee niitä Manitowocin piirikunnan poliisiaseman toimintatapoja, jotka johtivat Averyn tuomioihin. Brendan Dassey, Averyn sisarenpoika, oli myös syytettynä samasta murhasta, ja ohjelmassa käsitellään myös hänen oikeudenkäyntiään.


title: Making a Murderer

text: Sarjan tekivät Laura Ricciardi ja Moira Demos, jotka tapasivat Columbian yliopiston elokuva-alan opiskelijoina vuonna 2005. He lukivat Averyn tapauksesta New York Timesista marraskuussa 2005 ja aloittivat dokumentin tekemisen pian sen jälkeen.


title: Making a Murderer

text: Sarja sai kriitikoilta hyvän vastaanoton. Rotten Tomatoes -sivustolla sarjan 38 arvostelusta 97 prosenttia on positiivisia ja niiden keskimääräinen arvosana 8,7/10. Metacritic-sivustolla sarjalla on 21 arvosteluun perustuva painotettu keskiarvo 84/100.


title: Making a Murderer

text: "Making a Murdereria" on kritisoitu siitä, että se antaa hyvin yksipuolisen kuvan Halbachin murhaan liittyvästä tutkinnasta. Sarjaa on syytetty siitä, että Averyn syyllisyyttä puoltavia todisteita ei tuoda lainkaan esille tai niitä vähätellään. Sarjassa ei esimerkiksi tuoda esille sitä, että Halbachin surmaamiseen käytetyissä välineissä oli Averyn hikeä, Halbachin tavaroita löydettiin myöhemmin haudattuna Averyn takapihalta ja että Averya on usein aikaisemminkin syytetty väkivalta- ja seksuaalirikoksista.


title: Making a Murderer

text: Kritiikistään huolimatta sarja on saanut valtavan määrän ihmisiä uskomaan Averyn syyttömyyteen. Yli 100 000 ihmistä on allekirjoittanut presidentti Barack Obamalle suunnatun adressin, jossa vaaditaan Obamaa armahtamaan Avery. Todellisuudessa Obama ei kuitenkaan pystyisi edes niin halutessaan armahtamaan Averya, sillä Yhdysvalloissa presidentin armahdusoikeus ei koske osavaltionoikeudessa tuomittuja ihmisiä. Wisconsin kuvernööri Scott Walker sen sijaan voisi halutessaan armahtaa Averyn. Walker ei kuitenkaan ole kuvernöörinä käyttänyt armahdusoikeuttaan kertaakaan, eikä hänen uskota poikkeavan linjastaan myöskään Averyn tapauksessa.


title: Making a Murderer

text: Elokuussa 2016 liittovaltion tuomari kumosi Brendan Dasseyn tuomion. Syyttäjien on 90 päivän kuluessa tuotava Dassey uudestaan oikeuden eteen tai hänet vapautetaan.


title: Pekka Tonteri

text: Petter (Pietari, Pekka) Tonteri (22. lokakuuta 1880 Antrea – 23. syyskuuta 1953 Kokemäki) oli suomalainen maanviljelijä ja sosialidemokraattien kansanedustaja.


title: Pekka Tonteri

text: Tonterin vanhemmat olivat torppari Anders Tonteri ja Helena Tanskanen. Hän kävi maanviljelyskoulun ja toimi tilanhoitajana Kurkijoella vuoteen 1902 saakka jonka jälkeen hän oli Kaukolassa pappilan vuokraajana. Tonteri oli sitten Räisälän kartanon työnjohtajana ja toimi Räisälässä rakennusmiehenä ja maidon välittäjänä Pietariin. Tonteri oli itsenäisenä maanviljelijänä Räisälässä 1918–1939 ja evakossa olon jälkeen vielä uudelleen 1941–1944. Hän oli vielä maanviljelijänä Kokemäellä 1939–1941 ja 1944–1953.


title: Pekka Tonteri

text: Tonteri oli kansanedustajana 1919–1922 edustaen Viipurin läänin itäistä vaalipiiriä. Hän tuli eduskuntaan sosialidemokraattien Edla Lyytisen tilalle. Tonteri oli myös Räisälän kunnanvaltuuston ja kunnallislautakunnan jäsenenä.


title: Pekka Tonteri

text: Tonteri oli naimisissa vuodesta 1906 Ristiina Rappen kanssa.


title: Toivo Turtiainen

text: Toivo Antti Turtiainen (14. lokakuuta 1883 Savonranta – 12. syyskuuta 1920 Joensuu) oli suomalainen apulaisjohtaja ja sosialidemokraattien kansanedustaja.


title: Toivo Turtiainen

text: Turtiaisen vanhemmat olivat seppä Antti Turtiainen ja Serafina Kainulainen. Hän työskenteli veturimiehenä ja viilaajana ja oli viimeksi Osuusliike Oma-Avun apulaisjohtajana Joensuussa.


title: Toivo Turtiainen

text: Turtiainen oli kansanedustajana 1919–1920 edustaen Kuopion läänin itäistä vaalipiiriä. Hän kuoli kesken edustajakautensa ja hänen tilalleen eduskuntaan tuli sosialidemokraattien Anna Toivari. Turtiainen oli myös Joensuun kaupunginvaltuuston ja Kuopion läänin itäisen vaalipiirin sos.dem. piiritoimikunnan jäsenenä.


title: Toivo Turtiainen

text: Turtiainen oli naimisissa vuodesta 1913 Ida Helena Hirvosen kanssa.


title: Bitdefender

text: Bitdefender on romanialainen kyberturvallisuuteen keskittyvä yritys. Sen perusti Florin Talpeș vuonna 2001. Bitdefenderin tietoturvaohjelmia oli asennettuna yli 500 miljoonaan laitteeseen vuoden 2014 loppupuolella.


title: Bitdefender

text: Bitdefenderin virustorjuntaohjelmistot on suunniteltu torjumaan tietokoneuhkia, kuten viruksia, troijalaisia, rootkittejä, mainosohjelmia ja muita vastaavia.


title: Bitdefender

text: Julkaisunsa jälkeen vuonna 2001 Bitdefender korvasi SOFTWINin (aikaisemmin AntiVirus eXpert) virustorjuntaohjelmistot. 1996–2001 välillä toiminut AVX tarjosi internetselaimeen liitettävän ladattavien tiedostojen tarkistamistyökalun ja sille automaattisesti päivittyvät virustietokannat. AVX oli yksi ensimmäisistä yrityksistä, jotka tarjosivat ohjelmallisia palomuureja tietokoneille. Bitdefender irtautui SOFTWINista lopullisesti vuonna 2007.


title: Bitdefender

text: Bitdefender tarjoaa ohjelmistoja kotikäyttäjille ja yrityksille. Ohjelmat on suunniteltu Microsoft Windows-, macOS-, Android- ja iOS-alustoille.


title: Toistaiseksi tuntemattomasta syystä

text: Toistaiseksi tuntemattomasta syystä on dokumentaarinen televisiosarja, jonka jokaisessa jaksossa käsitellään yhtä liikenneonnettomuutta.


title: Toistaiseksi tuntemattomasta syystä

text:
Ensimmäinen tuotantokausi alkoi Yle TV2-kanavalla 5. heinäkuuta 2010.
Toinen tuotantokausi alkoi 11. heinäkuuta 2011.
Kolmas tuotantokausi alkoi 4. helmikuuta 2013.


title: Ristimäen koulu

text: Ristimäen kansakoulu tai Ristimäen koulu voivat tarkoittaa seuraavia:


title: Lasse Huittisista

text: Lasse Huittisista (myös "Lasse kyrkotjuv, stora kyrkotjuven", ”suuri kirkkovaras” ; Huittinen – 1488 Tukholma, Ruotsi) oli suomalainen suurvaras, joka murtautui lukuisiin kirkkoihin Ruotsissa ja sai teoistaan kuolemantuomion.


title: Lasse Huittisista

text: Lassen syntymäaika ja vaiheet ennen muuttoa Lounais-Suomesta Ruotsiin ovat tuntemattomia, häntä koskevat tiedot ovat oikeudenkäyntiasiakirjoja syyskuulta 1488. Lasse saatiin kiinni kymmenistä murroista eri kirkkoihin ja tuomittiin kuolemaan hirttämällä. Lasse nimesi 36 kirkkoa, joihin hän oli murtautunut, ja kertoi vielä muista kirkoista, joita hän ei tiennyt nimeltä. Mahdollisesti murtokohteita oli yhteensä viitisenkymmentä. Vain kahdessa tapauksessa murtautuminen kirkkoon epäonnistui, Kalmarissa ja Lötissä, jotka molemmat sijaitsevat Uplannissa. Häntä kutsuttiinkin "suureksi kirkkovarkaaksi". Uplannin ohella Lasse teki murtomatkoja Mälarenia pitkin Södermanlandissa ja Västmanlandissa ja murtautui lisäksi yhteen kirkkoon Länsi-Götanmaalla ja kahteen kirkkoon Itä-Götanmaalla, samoin kuin useaan Tukholman ympäristön kirkkoon ja Uppsalan seudun kirkkoihin. Kaukaisin murtokohde oli Bettnan kirkko, joka sijaitsee Katrineholmin ja Nyköpingin välillä. Lassen järjestelmällisyyttä kuvaa, että hän murtautui kaikkiin välittömästi Strängnäsin länsipuolella oleviin kirkkoihin. Hänen läntisimmät kohteensa sijaitsivat lähellä Västeråsia.


title: Lasse Huittisista

text: Lasse esiintyi ilmeisesti pyhiinvaeltajana ja varasti erityisesti maaseutukirkoista rahaa, hopeaesineitä ja muita pieniä arvotavaroita, jotka oli helppo kuljettaa ja myydä. Vain pieni osa varastetuista esineistä saatiin jäljitettyä ja palautettua, vaikkakin niiden myynti lienee ollut varsin hyvin organisoitua. Oikeudenkäynnissä Lasse väitti vaimonsa olleen tietämätön toiminnastaan, jota lienee kuitenkin jatkunut vuosikausia. Hänet tuomittiin varkauksista ja kirkkorauhan häpäisemisestä kuolemaan hirttämällä hirsipuun ylimmästä poikkipuusta. Tekojen todisteista ei tiedetä, mutta Lassen hirttopaikalla sielunsa pelastamiseksi tekemä tunnustus merkittiin muistiin.


title: Ristimäen koulu (Turku)

text: Ristimäen kansakoulu, myöhemmin Ristimäen koulu oli vuosina 1914-1939 Kaarinassa, sitten vuonna 1939 tehdyn alueliitoksen jälkeen vuuosina 1939-1988 Turussa toiminut kansakoulu ja myöhemmin peruskoulun ala-asteen koulu.


title: Ristimäen koulu (Turku)

text: Koulu sijaitsi Kaarinan, myöhemmin Turun Kuralan kylässä. Sen tontti erotettiin nykyään Kuralan kylämäen museoalueeseen kuuluvan Vähä-Kohmon talon maista vuonna 1913.


title: Ristimäen koulu (Turku)

text: Koulun toiminnan päätyttyä alueelta on käyty koulua Hannunniitun koulussa. Tyhjilleen jääneen koulun rakennukset olivat Turun kaupungin omistuksessa 1990-luvun lopulle, minkä jälkeen kaupunki myi ne, ja koulu on sen jälkeen toiminut yksityisasuntona.


title: Ristimäen koulu (Turku)

text: Koulu on nimimerkillä Tom of Finland tunnetun kuvataiteilija Touko Laaksosen syntymäkoti.


title: Ristimäen koulu (Turku)

text: Koulun rakennukset ovat julkisivultaan suojeltuja. Ne sijaitsevat Aurajoen rannassa, Aurajoen ja Hämeentien välissä, nykyisellä Rasintiellä lähellä Kuralan kylämäkeä. Koulun pihapiirissä on sen rakennustöiden yhteydessä vuonna 1914 löydetty Ristimäki I:n rautakautinen polttokenttäkalmisto.


title: Plesiadapis

text: Plesiadapis on sukupuuttoon kuollut lahkoon Plesiadapiformes kuuluva nisäkässuku, joka eli paleoseenilta eoseenille, noin 58–55 miljoonaa vuotta sitten Pohjois-Amerikassa ja Euroopassa. Se näytti oravalta, vaikka olikin sukua kädellisille. "Plesiadapiksella" oli vielä kynnet ja silmät pään sivuilla, mikä teki siitä nopeamman maassa kuin puussa. Se on kuitenkin voinut viettää suuren osan ajastaan alemmilla oksilla, syöden hedelmiä ja lehtiä.


title: Vladimir Voinovitš

text: Vladimir Nikolajevitš Voinovitš (, 26. syyskuuta 1932 Stalinabad – 27. heinäkuuta 2018) oli venäläinen kirjailija.


title: Vladimir Voinovitš

text: Vladimir Voinovitš syntyi toimittajan perheeseen Tadžikistanin pääkaupungissa. Isän pidätyksen jälkeen perhe muutti Ukrainan Zaporižžjaan. Voinovitš kävi ammattikoulun, palveli armeijassa ja opiskeli Moskovan pedagogisessa instituutissa, josta hän lähti komsomolnuorten mukana raivaamaan Kazakstanin uudismaita.


title: Vladimir Voinovitš

text: Voinovitš alkoi kirjoittaa runoja 1950-luvun alussa. 1960-luvun alussa hän tuli tunnetuksi suositun ”Kosmonauttien laulun” sanoittajana. Voinovitš julkaisi Neuvostoliitossa joukon kertomuksia ja pienoisromaaneja, joista eräät hän muokkasi näytelmiksi. Satiirinen romaani "Sotamies Ivan Tšonkinin ihmeelliset seikkailut" ("Žizn i neobytšainyje prikljutšenija soldata Ivana Tšonkina", alkuosa julkaistu Saksassa 1969, kokonaan Ranskassa 1975) sekä kirjailijan toiminta kansalaisoikeuksien puolesta johtivat hänen erottamiseensa Neuvostoliiton kirjailijaliitosta vuonna 1974. Vuonna 1980 Voinovitš muutti Saksaan ja seuraavana vuonna häneltä riistettiin Neuvostoliiton kansalaisuus.


title: Vladimir Voinovitš

text: Kirjailijan lännessä julkaisemien satiirien aiheena on neuvostojärjestelmä ja sen historia. ”Suuren isänmaallisen sodan” alkuvaiheesta kertovan "Tšonkinin" jatko-osana ilmestyi "Kruununtavoittelija" ("Pretendent na prestol", 1979). Arkielämän mielettömyyttä kuvaavat kertomukset "Ivankiada" (1976) ja "Šapka" (”Lakki”) sekä esseekokoelma "Antisovetski Sovetski Sojuz" (”Neuvostovastainen Neuvostoliitto”, 1985). Lännessä kirjoitetuista teoksista huomattavin on antiutopia "Moskva 2042" (”Moskova vuonna 2042”, 1987). Sen kuvaamalla tulevaisuuden Venäjällä uuskommunistinen ideologia on sulautunut ortodoksiseen uskontoon. 1980-luvulla Voinovitš toimi myös Radio Svobodan avustajana.


title: Vladimir Voinovitš

text: Mihail Gorbatšov palautti Voinovitšille Neuvostoliiton kansalaisuuden vuonna 1990. Hänen pääteoksensa "Tšonkin" ilmestyi kotimaassaan vuonna 1988 herättäen valtavaa huomiota. Kirjailijan myöhempiä teoksia ovat omakohtainen KGB-kuvaus "Delo no 34840" (”Tapaus numero 34840”, 1994), omaelämäkerrallinen "Zamysel" (”Aie”, ensimmäinen julkaisu 1995), romaani "Monumentalnaja propaganda" (”Monumenttipropaganda”, 2000) ja Aleksandr Solženitsynille omistettu "Portret na fone mifa" (”Muotokuva myytin taustalla”, 2002).


title: Kraft

text: Kraft tarkoittaa muun muassa seuraavia:


title: Enström

text: Enström on muun muassa seuraavien merkittävien ruotsalaisten sukunimi:


title: Kruunajaisevankeliumit

text: Kruunajaisevankeliumit eli Codex Aureus of Lorsch on Kaarle Suuren kaudella vuosien 778 ja 820 välillä valmistettu evankeliumikäsikirjoitus. Se on karolingisen taiteen tunnetuimpia töitä ja sen voi nähdä koko karolingisen taidekauden alkuna. Kauden aikana kopioitiin paljon käsikirjoituksia sekä antiikin teoksia oppikirjoiksi ja kirjastoihin säilytettäväksi. Teosta säilytetään Vatikaanin kirjaston alaisessa Alba Iulian Batthyaneum-kirjastossa nykyisessä Romaniassa.


title: Kätevän emännän juhlat

text: Kätevän emännän juhlat on suomalainen komediasarja, jonka jokaisessa jaksossa tutustutaan eri juhlaan liittyviin ilmiöihin. Ensimmäinen jakso esitettiin Yle TV2-kanavalla 12. helmikuuta 2015.


title: Andrei Harbunou

text: Andrei Aljaksandravitš Harbunou (, ; s. 25. toukokuuta 1983 Mogiljov, Valko-Venäjän SNT, Neuvostoliitto, nykyinen Mahiljou, Valko-Venäjä) on valkovenäläinen jalkapalloilija. Hän edustaa Kreikan Superliigassa pelaavaa Atromitosta ja on pelipaikaltaan maalivahti.


title: HMS Edgar (1779)

text: HMS Edgar oli Britannian Kuninkaallisen laivaston vuonna 1779 vesillelaskettu Arrogant-luokan 74-tykkinen kolmannen luokan linjalaiva.


title: HMS Edgar (1779)

text: Alus tilattiin 16. heinäkuuta 1774 Woolwichin telakalta, missä rakennustöistä vastasi joulukuuhun 1777 Nicholas Phillips ja sen jälkeen George White. Sen köli laskettiin 26. elokuuta 1776 ja alus laskettiin vesille 30. kesäkuuta 1779. Alus valmistui 6. syyskuuta, jolloin sen valmistuskustannukset olivat varustamisineen 42 362 puntaa ja yksitoista pennyä.


title: HMS Edgar (1779)

text: Alus otettiin palvelukseen toukokuussa 1779 päällikkönään John Elliott ja se kuului kesän Hardyn laivasto-osastoon.


title: HMS Edgar (1779)

text: Alus varustettiin lokakuusta joulukuuhun 1813 Chathamissa vankilaivaksi ja se nimettiin 19. elokuuta 1814 "HMS Retributioniksi". Alus sijoitettiin Sheernessiin vankilaivana, missä tehtävässä se oli aina vuoteen 1833. Alus romutettiin Deptfordissa helmikuussa 1835.


title: Koskimaa

text: Koskimaa on muun muassa seuraavien henkilöiden sukunimi:


title: Koho

text: Koho tarkoittaa seuraavia:


title: Apinain Tarzan: Oparin aarteet

text: Apinain Tarzan: Oparin aarteet on Liken vuonna 2015 julkaisema sarjakuva-albumi. Se sisältää Russ Manningin kuvittamat ja Gaylord Du Bois’n käsikirjoittamat sarjakuvasovitukset Edgar Rice Burroughsin viidestä ensimmäisestä Tarzan-romaanista. Tarinat on suomentanut Asko Alanen.


title: Apinain Tarzan: Oparin aarteet

text: Tarinat julkaistiin alun perin Gold Keyn "Tarzan"-sarjakuvalehtien numeroissa 155–161. Kirja sisältää seuraavat tarinat (suluissa alkuperäinen lehti ja julkaisuajankohta):


title: Apinain Tarzan: Oparin aarteet

text: Neljä ensimmäistä sovitusta julkaistiin yksittäisinä lehtinä ja "Oparin aarteet" kolmen lehden jatkotarinana.


title: Apinain Tarzan: Oparin aarteet

text: Suomeksi sarjakuvat julkaisi SK-lehdet vuonna 1967. Kirja on reprodusoitu suomalaisista lehdistä, jotka ovat Jukka Viitasaaren ja muutaman sivun osalta Pekka A. Mannisen kokoelmista. Kirjan reprotyön, taiton ja graafisen suunnittelun on tehnyt Petri Aarnio. Kirjassa on Kari Salmisen ja Aarnion kirjoittamat esipuheet.


title: Apinain Tarzan: Oparin aarteet

text: Kirja sisältää myös gallerian George Wilsonin maalaamista "Tarzan"-lehtien kansikuvista ja Apinain sanakirjan. Kirjan kansikuva on alun perin lehden numero 156 kannesta.


title: Green Buddha Records

text: Green Buddha Records (lyh. GBR Ent.) on vuonna 2005 perustettu suomalainen levy-yhtiö ja tuotemerkki, joka keskittyy rap-musiikkiin.


title: Green Buddha Records

text: Green Buddha Recordsin ensimmäinen julkaisu oli Junon "Usko, toivo, rakkaus"-ep. Juno johtaa Green Buddha Recordsia, minkä lisäksi hän kuuluu myös Monsp Recordsiin. Nimi Green Buddha Records tulee pienestä vihreästä Buddha-patsaasta. Green Buddha Recordsin muut jäsenet Junon ohella ovat Matinpoika, McVilleKalle, Jare, Ama-T, Elia, Sam the Mään a.k.a Okku, Dj Ink, Dj Double M, Anselmi Oksman ja toimitusjohtaja Antti "Kopa" Kosonen. Green Buddha Recordsin ensimmäinen (virallinen?) julkaisu oli 13. marraskuuta 2010 julkaistu kokoelma "Parasta buddhaa". Albumilta julkaistiin kaksi näytekappaletta "Salem Aleikum" ja "Urheiluhullu". 29. helmikuuta 2012 julkaistiin GBR:n toinen kokoelma-albumi "Parasta buddhaa 2".


title: Rantamäki

text: Rantamäki on muun muassa seuraavien suomalaisten sukunimi:


title: Siirtolaisäiti

text: Siirtolaisäiti ("Migrant mother") on Dorothea Langen helmi- tai maaliskuussa 1936 Nipomossa Kaliforniassa ottama valokuva Florence Owens Thompsonista ja hänen lapsistaan. Lange oli tuolloin päättämässä kuukauden kestävää kuvausmatkaa, jonka aikana hän kuvasi silloiselle valtion Uudelleenasuttamishallinnolle siirtolaismaatyöläisiä Kalifornian osavaltiossa.


title: Siirtolaisäiti

text:
Vuonna Lange kertoi kokemuksestaan "Popular Photography" -lehdelle vuonna 1960:
Lange käytti kuvaamiseen Graflex-kameraa. Alkuperäisnegatiivit ovat 4×5 tuuman filmiä. Kuvien käytölle ei tunneta tekijänoikeusrajoituksia.


title: Siirtolaisäiti

text: Palattuaan kotiinsa Lange kiinnitti sanfranciscolaisen toimittajan huomiota leirillä asuvien työläisten ahdinkoon ja näytti hänelle kahta kuvaansa. Toimittaja kertoi asiasta liittovaltion viranomaisille ja julkaisi artikkelin, jossa oli Langen kuvia. Seurauksena valtio kiirehti kuljettamaan paikalle ruokaa. Valokuva vaikutti myös John Steinbeckiin hänen kirjoittaessaan romaania "Vihan hedelmät" (1939).


title: Siirtolaisäiti

text: Valokuva kuuluu Edward Steichenin kokoaman The Family of Man -näyttelyn kokoelmaan.


title: Dzjanis Paljakou

text: Dzjanis Aljaksandravitš Paljakou (, ; s. 17. huhtikuuta 1991 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa BATE Borisov ja on pelipaikaltaan puolustaja.


title: Vilhelm Rautakäsi

text: Vilhelm Rautakäsi (k. 1046) oli normanniseikkailija, palkkasotilas ja yksi Tancred de Hautevillen pojista. Lempinimen "Rautakäsi" hän sai voitettuaan Syrakusan emiirin kaksintaistelussa.


title: Vilhelm Rautakäsi

text: Vilhelm saapui 1030-luvun puolivälissä Etelä-Italiaan veljiensä Drogon ja Humphreyn kanssa. Hän sai syksyllä 1042 Apulian kreivin arvon konsensusehdokkaana, vaikka vasta pieni osa provinssia oli normannien hallussa. Häntä kuvailtiin "urhoolliseksi taistelussa, hyväkäytöksiseksi, komeaksi, nuoreksi ja anteliaaksi". Hän oli naimisissa herttua Gaimarin veljentyttären kanssa.


title: Anders Lassfolk

text: Anders Lassfolk (29. elokuuta 1876 Purmo – 2. tammikuuta 1954 Pietarsaari) oli kauppaneuvos ja pitsin teollisen valmistuksen pioneeri Suomessa.


title: Anders Lassfolk

text: Lassfolkin vanhemmat olivat maanviljelijä Jakob Lassfolk ja Johanna Sandnabba ja puoliso vuodesta 1901 Emma Elsa Irene Hagberg. Purmon Lassfolkin kylässä syntynyt Lassfolk lähti ensin kauppaharjoittelijaksi ja perusti sitten kotikyläänsä kaupan vuonna 1896, toisen kaupan lähikylään ja lopulta pääliikkeen Pietarsaareen. Suomen ensimmäisen pitsi- ja nauhatehtaan hän perusti Pietarsaaren keskustaan vuonna 1911 ja ryhtyi kauppiaasta tekstiilitehtailijaksi. Pitsin raaka-aine oli kotimaista pellavaa sekä puuvillaa. Koneellisesta pitsien kutomisesta ja pitsiliiketoiminnasta Lassfolk hankki lisätietoja sekä Saksasta että Ruotsista. Kymmenen vuoden kuluttua perustamisesta hänen tehtaassaan oli jo 80 pitsinkudontakonetta. Kasvu jatkui 1920- ja 1930-luvuilla ja enimmillään tehtaassa oli 1950-luvulla noin 150 työntekijää. Pitsien ohella Lassfolk valmisti toisessa omistamassaan tuotantolaitoksessa pietarsaarelaiselle tupakkateollisuudelle puisia holkkeja. Vuonna 1948 kauppaneuvoksen arvon saanut Lassfolk kohosi muutenkin kotikaupunkinsa liike-elämän johtopaikoille, muun muassa Strengbergin tupakkatehtaan ja Pietarsaaren Selluloosa Oy:n hallitusten jäseneksi.


title: Winter Sonata

text: Winter Sonata (kansainvälinen nimi, suom. "Talvisonaatti", alun perin ) on televisioyhtiö KBS2:n esittämä eteläkorealainen televisiosarja. Sen päärooleissa ovat Bae Yong-joon ja Choi Ji-woo.


title: NEØV

text: NEØV on suomalainen indie rock -yhtye, joka on julkaissut kaksi albumia ja esiintynyt lukuisissa eri maissa. Yhtyeen debyyttialbumi "Orange Morning" ilmestyi helmikuussa 2013 ja toinen albumi "Dominique" helmikuussa 2015.


title: NEØV

text: Yhtyeessä soittavat veljekset, laulaja-kitaristi ja lauluntekijä-tuottaja Anssi Neuvonen ja rumpali Samuli Neuvonen, sekä basisti Ari Autio. Jokainen yhtyeen jäsenistä soittaa useampaa soitinta.


title: NEØV

text: NEØV:in musiikkia on kuvailtu unenomaiseksi indie rockiksi, joka on samanaikaisesti avaraa ja intiimiä. Yhtye on saanut kiitosta erityisesti sävellyksistään ja monimuotoisista instrumentaatioistaan, joissa yhdistyvät intensiiviset rytmit, monikerroksiset kitarat, utuiset syntetisaattorit ja lauluosuudet sekä torvisoittimet.


title: NEØV

text: Juankoskelaislähtöiset veljekset Anssi ja Samuli Neuvonen aloittivat yhteisen musisointinsa lapsuudessaan. Muutettuaan Kuopioon he perustivat Neufvoin-yhtyeen yhdessä Ari Aution, Jonas Ursinin ja Aaro Sariolan kanssa. Neufvoin soitti ensimmäisen keikkansa tammikuussa 2008 Rubik-yhtyeen lämmittelijänä. Neufvoinin ensimmäiset viralliset studiojulkaisut "Robokop EP" (2009) ja "Fake Musket EP" (2010) saivat osakseen positiivisia arvioita ja niiden painokset myytiin loppuun. Helsingin Sanomat, YleX ja Rumba valitsivat yhtyeen lupaavimpien artistien listoille. Keväällä 2011 Neufvoin esiintyi SPOT Festival -tapahtumassa Tanskassa.


title: NEØV

text: Yhtyeen keulahahmo Anssi Neuvonen on kertonut haastatteluissa, että yhtyeen varhainen nimi Neufvoin oli heidän sukulaistensa sukunimi 1800-luvulla Laatokan Karjalassa.


title: NEØV

text: Keväällä 2012 Neufvoinin kokoonpano muuttui, kun Aaro Sariola jätti yhtyeen ja trumpetisti Antti Hevosmaa liittyi yhtyeeseen. Vuoden 2012 kiertueellaan Neufvoin esiintyi Suomen lisäksi Kanadassa, Ranskassa ja Saksassa. Syyskuussa 2012 yhtye ilmoitti vaihtavansa nimensä muotoon NEØV ja teki levytyssopimuksen Fullsteam Recordsin kanssa.


title: NEØV

text: Vuonna 2012 yhtye aloitti järjestämään Kuopiossa omaa festivaaliaan Gramofon Festiä. Jokavuotisen päätapahtuman lisäksi yhtye järjestää ympärivuotisia klubi-iltoja.


title: NEØV

text: NEØV:in debyyttialbumi "Orange Morning" ilmestyi helmikuussa 2013. Albumi sai osakseen positiivisia arvioita Suomessa ja ulkomailla. Suen toimittajat valitsivat albumin vuoden 2013 parhaiden kotimaisten albumien joukkoon. Saksalainen musiikkisivusto NBHAP katsoi NEØV:in olevan ”yksi kaikkein lupaavimmista skandinavialaisista yhtyeistä”.


title: NEØV

text: Anssi Neuvonen kirjoitti suurimman osan "Orange Morningin" kappaleista eri puolilla Eurooppaa ja Pohjois-Amerikkaa. Osa albumin kappaleista on kirjoitettu yhteistyössä Samuli Neuvosen kanssa.


title: NEØV

text: "Orange Morningin" julkaisun jälkeen NEØV kiersi Suomea sekä esiintyi Virossa ja Belgiassa.


title: NEØV

text: NEØV:in toisen albumin ensimmäiset singlet "Laketown" ja "The Rain People" ilmestyivät vuonna 2014. Singlejulkaisujen tiimoilta yhtye esiintyi Iso-Britanniassa ja Saksassa. Merkittävät kansainväliset musiikkijulkaisut Q (lehti) ja Rolling Stone nostivat yhtyeen esiin.


title: NEØV

text: NEØV:in toinen albumi "Dominique" ilmestyi helmikuussa 2015. Keulahahmo Anssi Neuvoselle "Dominique" oli ensimmäinen julkaisu tuottajana. Albumi sai osakseen ylistäviä arvioita Suomessa ja ulkomailla. Rumba katsoi, että kyseessä on ”yksi vuoden parhaista pop- ja rockalbumeista”. Levynjulkaisukiertueellaan NEØV esiintyi Suomen lisäksi Alankomaissa, Latviassa, Ranskassa, Ruotsissa, Saksassa ja Sveitsissä.


title: NEØV

text: Savon Sanomien ja Nordic Playlistin haastatteluissa Anssi Neuvonen sanoi, että "Dominiquen" kantava teema on rakkaus.


title: NEØV

text: Haastatteluissa yhtyeen keulahahmo Anssi Neuvonen on kertonut, ettei yhtyeen nimi NEØV tarkoita mitään. Hänen mukaansa NEØV on sanana ”abstrakti”, ”tajunnanvirtaa” ja ”yhtä absurdia kuin elämä”. Neuvonen sanoi saksalaiselle musiikkisivustolle, että yhtyeen nimi on kytköksissä hänen ja veljensä sukunimeen. Samanaikaisesti hän katsoi NEØV:in olevan sanana ”neutraali" ja "symboloivan heidän musiikkiaan".


title: NEØV

text: Vuonna 2017 yhtye ilmoitti työstävänsä kolmatta albumiaan. Yhtyeen kokoonpano muuttui kolmihenkiseksi Jonas Ursinin ja Antti Hevosmaan jäädessä pois yhtyeestä.


title: NEØV

text: Keväällä 2018 NEØV esiintyi Tallinn Music Week -festivaaleilla ja loppuunmyydyllä klubikeikalla Berliinissä esittäen kappaleita kolmannelta albumiltaan.


title: NEØV

text: Kesäkuussa 2018 yhtye ilmoitti solmineensa levytyssopimuksen saksalaisen Clouds Hill -levy-yhtiön kanssa. Ensimmäinen single "Elysion" yhtyeen kolmannelta albumilta "Volant" ilmestyi 31. elokuuta 2018 keräten radiosoittoa saksankielisessä Euroopassa ja Suomessa.


title: Emergency Couple

text: Emergency Couple (kansainvälinen nimi, suom. "Hätäpari", alun perin ) on televisioyhtiö tvN:n esittämä eteläkorealainen TV-sarja. Sen päärooleissa ovat Song Ji-hyo ja Choi Jin-hyuk.


title: Heikki Hyvönen (kansanmuusikko)

text: Heikki Hyvönen (s. 2. elokuuta 1924 Joroinen) on suomalainen tuohisoittimella kalevalaista ja karjalaista perinnemusiikkia soittava kansanmuusikko, taiteilijanimeltään ”Salmin Feodor”.


title: Heikki Hyvönen (kansanmuusikko)

text: Hyvönen syntyi Joroisilla 2.8.1924, mutta varttui 13-vuotiaaksi asti lastenkodissa Laatokan pohjoisrannan Salmissa. Hänet tunnettiin kylänraitilla laulelevana pikkupoikana, jolle annettiin makeisia tai muuta hyvää palkkioksi. Lastenkodista hän siirtyi Hernbergin perhetilalle, jossa hän oli paimenena ja teki muita sekalaisia töitä. Paimenessa hän ryhtyi kokeilemaan tuohenpalalla soittamista.


title: Heikki Hyvönen (kansanmuusikko)

text: 15-vuotiaana hän karkasi evakkomatkalta sotilaaksi ja sai talvisodan syttyessä komennuksen huoltokomppaniaan. Siellä hän sai lisäoppia tuohellasoitosta yksikkönsä alikersantilta Kalervo Korhoselta. Heikki Hyvönen alkoi kutsua tuohenpalaa tuohisoittimeksi ja esiintyi usein Syvärin rintamajoukoille jatkosodan vuosina.


title: Heikki Hyvönen (kansanmuusikko)

text: Sodan päätyttyä Heikki Hyvönen osti mandoliinin, jonka soittamista hän opiskeli omatoimisesti. Vuosina 1947–1950 hän opiskeli Jyväskylän musiikkiopistossa säveltäjä Jaakko Linjaman johdolla säveltapailua ja klarinetinsoittoa, mutta klarinetin hän joutui myöhemmin jättämään työssä saamansa sormivamman takia.


title: Heikki Hyvönen (kansanmuusikko)

text: Hyvönen jatkoi esiintymisiä tuohellasoittajana, ja soitti muun muassa Kaustisen kansanmusiikkijuhlilla sekä Japanissa, Kanadassa, Yhdysvalloissa, Ruotsissa, Saksassa sekä Neuvostoliitossa etenkin Karjalan alueella.


title: Heikki Hyvönen (kansanmuusikko)

text: Heikki Hyvönen lahjoitti Kansalliskirjastoon 1998 nuotit noin 50 säveltämästään ja sanoittamastaan laulusta, joista seitsemän on lastenlauluja. Laulujen yleisin aihepiiri on Karjala ja sen luonto. Vuonna 1998 Hyvönen myös julkaisi musiikkiaan c-kasetilla nimelä "Elämäni on laulu".


title: Heikki Hyvönen (kansanmuusikko)

text: Vuonna 2009 ruotsinkielinen Sahlgren-kustantamo julkaisi 250-sivuisen kirjan Heikki Hyvösen lyhyistä kertomuksistä hänen elämänsä varrelta. Kirjan nimi on "Pikku-Heikki och Mannerheim – barnsoldat i Finlands armé".


title: Kauhajoen Karhu kaudella 2015–2016

text: Kauhajoen Karhu pelasi kaudella 2015–2016 kahdeksatta kauttaan Suomen koripallon pääsarjassa eli Korisliigassa. Joukkue sijoittui runkosarjassa sijalle kaksi ja sai vastaansa pudotuspelien ensimmäisellä kierroksella Helsingin Seagullsin. Karhu hävisi puolivälieräsarjan 2–3, jolloin joukkueen lopullinen sarjasijoitus oli kuudes.


title: Kauhajoen Karhu kaudella 2015–2016

text: Sami Toiviainen aloitti Karhun päävalmentajana toisen kauden kolmivuotisesta sopimuksestaan. Edelliskauden joukkueesta sopimus oli voimassa lisäksi Bojan Sarcevicilla, joka aloitti kolmannen kautensa Karhussa sekä Sebastian Bookerilla, jolla käynnistyi kaksivuotisen sopimuksen jälkimmäinen kausi. Edelliskauden runkosarjan päätteeksi julkaistiin lisäksi Juho Lehtorannan jatkosopimus ja heti kauden päätteeksi myös Antti Kanervon jatko.


title: Kauhajoen Karhu kaudella 2015–2016

text: Uusina suomalaisina pelaajina sopimuksen Karhuun tekivät KTP-Basketista siirtyneet 210-senttinen Samuli Vanttaja ja 192-senttinen Aleksi Akpaso. Apuvalmentajina aloittivat Jussi Laakso ja Mika Rinne, joka toimi joukkueen apuvalmentajana jo Greg Gibsonin aikaan Karhun ensimmäisinä Korisliiga-kausina. Karhun omista kasvateista edustusjoukkueen harjoitusrinkiin liittyivät Valtteri Pihlajamäki, Perttu Salmi ja Julius Alakortes.


title: Kauhajoen Karhu kaudella 2015–2016

text: Ulkomaalaisvahvistuksiksi Karhu palkkasi 208-senttisen Timothy Troutmanin, Nigerian ja Kanadan kansalaisuuden omaavan 196-senttisen Rotimi Osuntolan sekä 198-senttisen J.D. Weatherspoonin. Osuntolan sopimus kuitenkin purettiin heti koeajan jälkeen ja hänen tilalleen palkattiin 197-senttinen Cade Davis, joka oli pelannut edellisen kauden Kreikan pääsarjassa A1 Ethnikissä.


title: Kauhajoen Karhu kaudella 2015–2016

text: Vaikka Korisliigan uuden herrasmiessopimuksen mukaan ottelukokoonpanossa olisi mahdollista olla neljä ulkomaalaiseksi laskettavaa vahvistusta, Karhu aloitti runkosarjan kuitenkin kolmella ulkomaalaisvahvistukseksi laskettavalla pelaajalla. Kolmen ottelun jälkeen Karhu palkkasi neljännen yhdysvaltalaispelaajan Lapualla kaudella 2013–2014 pelanneen Lawrence Kinnardin sopimuksen myötä.


title: Kauhajoen Karhu kaudella 2015–2016

text: Marraskuun puolessa välissä uutisoitiin Karhun ja Sebastian Bookerin purkaneen yhteisymmärryksessä hänen pelaajasopimuksensa. Booker siirtyi pelaamaan loppukaudeksi koripallon I-divisioona B:ssä pelaavaan Espoo Basket Teamiin.


title: Kauhajoen Karhu kaudella 2015–2016

text: Joulukuun puolessa välissä Karhu ja J.D. Weatherspoon purkivat sopimuksen pelaajan perhesyihin vedoten. Weatherspoonin tilalle neljänneksi yhdysvaltalaispelaajaksi Karhu palkkasi Euroliiga-kokemusta omanneen 206-senttisen Lance Williamsin.


title: Kauhajoen Karhu kaudella 2015–2016

text: Joukkue sai lopullisen muotonsa, kun helmikuun lopussa Korisliigan siirtorajan kynnyksellä Karhuun siirtyi talousvaikeuksissa olleesta Loimaan Bisonsista maajoukkueessakin heittävänä takamiehenä pelaava Mikko Koivisto.


title: Kauhajoen Karhu kaudella 2015–2016

text: "Lyhenteet: O = Ottelut, 2% = Kahden pisteen heittojen onnistumisprosentti, 3% = Kolmen pisteen heittojen onnistumisprosentti, 1% = Vapaaheittojen onnistumisprosentti, L = Levypallokeskiarvo, S = Koriin johtaneiden syöttöjen keskiarvo, M = Menetyksien keskiarvo, R = Pallonriistojen keskiarvo, T = Koriin heiton torjuntojen keskiarvo, P = Pistekeskiarvo"


title: Kalle Heikki Lehtinen

text: Kalle Heikki Lehtinen (29. tammikuuta 1879 Huittinen – 7. syyskuuta 1953 Helsinki) oli kauppaneuvos ja Keskon ensimmäinen toimitusjohtaja.


title: Kalle Heikki Lehtinen

text: Lehtisen vanhemmat olivat maanviljelijä Kustaa Lehtinen ja Mathilda Lovisa Hekali ja puoliso vuodesta 1910 Rosa Siviä Härkönen. Lehtinen kävi kansakoulun ja kauppakoulun ja toimi ensin harjoittelijana kauppaliikkeissä Forssassa ja Porvoossa. Tukkukaupan parissa hän työskenteli kauppamatkustajana 1900-alussa. Vuonna 1907 Maakauppiatten Osuusyhtiön palvelukseen Tampereelle tullut Lehtinen kutsuttiin yhtiön toimitusjohtajaksi 1909 ja vuonna 1911 osakeyhtiöksi muuttunut yritys siirsi pääkonttorinsa Helsinkiin. Lehtisen johdolla Maakauppiatten Oy:stä tuli 1910-luvulla Suomen suurimpia tukkukauppoja, jonka osakkaina oli useita tuhansia kauppiaita. Lehtinen rakensi yhtiön yhden pääkonttorin ja useiden haarakonttoreiden organisaatioksi. Vuonna 1940 yritys muodosti yhdessä kolmen muun kauppiaiden omistaman maakunnallisen tukkuliikkeen kanssa Kesko Oy:n ja Lehtisestä tuli perustetun yhtiön toimitusjohtaja. Lehtinen osallistui aktiivisesti liike-elämän järjestötoimintaan, oli mukana Kotimaisen Työn Liiton toiminnassa ja yksi Luotto-Pankki Oy:n perustajista vuonna 1917. Hän oli pitkään myös Helsingin Kauppiaiden kauppakoulun johtokunnan puheenjohtaja. Kauppaneuvoksen arvon Lehtinen sai vuonna 1932.


title: Ristimäki I–II

text: Ristimäki I–II on rautakautinen muinaisjäännös Turussa, Aurajoen etelärannalla, entisen Ristimäen koulun tontilla ja siihen rajoittuvalla omakotialueella.


title: Ristimäki I–II

text: Paikalta on löydetty polttokenttäkalmisto (Ristimäki I) sekä rakennuksenpohjia, polttokenttäkalmistoja ja ruumishautoja (Ristimäki II).


title: Ristimäki I–II

text: Paikka sijaitsee Turun, aiemmin Kaarinan Kuralan kylässä, nykyisessä Turun Kuralan kaupunginosassa lähellä Kuralan kylämäkeä.


title: Ristimäki I–II

text: Aurajoen vastarannalla, Kaarinan Ravattulassa on toinen Ristimäki-niminen muinaisjäännös, johon liittyy myös Ravattulan keskiaikaisena kirkkona tunnettu kirkonpaikka.


title: Kristiern Pentinpoika Oxenstierna

text: Kristiern Pentinpoika Oxenstierna vanhempi (syntyi noin 1425, kuoli vuosien 1473–76 välillä) oli ritari Pentti Jönsinpoika Oxenstiernan ja Kristina Kristerintytär Vaasan poika. Kristiern oli ritari ja valtaneuvoston jäsen ja neuvoston jäsen Sten Kristierninpoika Oxenstiernan ja Pentti Kristierninpoika Oxenstiernan isä. Hänen Oxenstierna-sukuhaaransa on ainoa, joka on säilynyt elossa nykyaikaan asti.


title: Onur Recep Kıvrak

text: Onur Recep Kıvrak on turkkilainen jalkapallomaalivahti.


title: Anssi Neuvonen

text: Anssi Neuvonen (s. Juankoski) on suomalainen lauluntekijä, muusikko ja tuottaja. Neuvonen toimii indie rock -yhtye NEØV:in keulahahmona.


title: Anssi Neuvonen

text: NEØV-yhtyeensä ohella Neuvonen on soittanut muun muassa Rubik-yhtyeessä.


title: Anssi Neuvonen

text: Neuvonen on esiintynyt kanadalaisen laulaja-lauluntekijä Moonfacen musiikkivideolla sekä toiminut mallina suunnittelija Heikki Salosen vaatemallistossa.


title: Anssi Neuvonen

text: Neuvonen on valmistunut filosofian maisteriksi Itä-Suomen yliopistosta. Hänen pro gradu -tutkielmansa käsitteli Marcel Proustin taidekäsitystä.


title: Seppo Kolehmainen (poliisi)

text: Seppo Juhani Kolehmainen (s. 28. helmikuuta 1960 Nurmes) on suomalainen poliisi ja Poliisihallituksen johtaja eli poliisiylijohtaja. Hänet nimitettiin virkaan 1. elokuuta 2015 alkaen Mikko Paateron jäätyä eläkkeelle.


title: Seppo Kolehmainen (poliisi)

text: Kolehmainen valmistui poliisikokelaskurssilta vuonna 1982 ja suoritti poliisipäällystön virkatutkinnon vuonna 1995. Hänellä on myös kasvatustieteen maisterin (1990, Oulu), valtiotieteiden maisterin (2001, Turku) ja oikeustieteen lisensiaatin (2005, Turku) tutkinnot.


title: Seppo Kolehmainen (poliisi)

text: Kolehmaisen ura poliisina alkoi nuorempana konstaapelina Helsingin poliisilaitoksella vuonna 1982. Muiden kenttätehtävien lisäksi Kolehmainen työskenteli muun muassa moottoripyöräpoliisina ja Karhu-ryhmässä. Hänen ensimmäinen tehtävänsä poliisin ylijohdossa oli poliisin työsuojelupäällikkönä sisäministeriön poliisiosastolla, mihin hän siirtyi vuonna 1997 liikkuvan poliisin Pohjois-Suomen osaston päällikön tehtävästä. Vuosina 2006–2010 Kolehmainen toimi Poliisiammattikorkeakoulun rehtorina.


title: Seppo Kolehmainen (poliisi)

text: Ennen poliisiylijohtaksi nimittämistään Kolehmainen toimi Poliisihallituksessa poliisijohtajan virassa poliisitoimintayksikön päällikkönä. Poliisiylijohtajaksi hänet valittiin yhdeksän hakijan joukosta. Nimitysprosessin aikana Kolehmaista kuvailtiin ”kehittämisorientoituneeksi ja vuorovaikutteiseksi muutosjohtajaksi”.


title: Seppo Kolehmainen (poliisi)

text: Kolehmainen on naimisissa, ja hänellä on kaksi lasta.


title: Kristina Kristerintytär Vaasa

text: Kristina Kristerintytär Vaasa (ruotsiksi Kristina Kristiernsdotter Vasa) oli Krister Niilonpoika Vaasan tytär. Kristina avioitui vuonna 1413 Karl Steninpoika Bladin kanssa, joka kuoli pian tämän jälkeen. Vuonna 1416 Kristina avioitui uudestaan Pentti Jönsinpoika Oxenstiernan kanssa. He saivat yhdessä neljä poikaa, joista tunnetuin on Uppsalan arkkipiispaksi noussut Jöns Pentinpoika. Kristina kuoli 1430-luvun alussa.


title: Luettelo Pokémon-lajeista (661–680)

text: Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.


title: Luettelo Pokémon-lajeista (661–680)

text: Tässä luettelossa on listattuna 20 "Pokémon"-pelisarjan kuudennen sukupolven Pokémon-lajia siinä järjestyksessä missä ne esitellään sarjan Pokédex-tietokannassa.


title: Luettelo Pokémon-lajeista (661–680)

text:
Fletchling ("japaniksi ヤヤコマ, Yayakoma") on normaali- ja lentotyypin punarintaa muistuttava Pokémon, joka kehittyy Fletchinderiksi tasolla 17.
Fletchlingien sanotaan olevan ystävällisiä ja ne tunnetaan kauniista laulustaan.


title: Luettelo Pokémon-lajeista (661–680)

text: Fletchinder ("japaniksi ヒノヤコマ, Hinoyakoma") on tuli- ja lentotyypin Pokémon, joka on Fletchlingin seuraava kehitysmuoto ja Talonflamen edeltävä kehitysmuoto.


title: Luettelo Pokémon-lajeista (661–680)

text: Talonflame ("japaniksi ファイアロー, Fiarrow") on tuli- ja lentotyypin kuudennen sukupolven Pokémon, joka kehittyy Fletchinderistä tasolla 35 ja on Fletchlingin viimeinen kehitysmuoto.


title: Luettelo Pokémon-lajeista (661–680)

text: Scatterbug on hyönteistyypin Pokémon.


title: Luettelo Pokémon-lajeista (661–680)

text: Spewpa on hyönteistyypin Pokémon.


title: Luettelo Pokémon-lajeista (661–680)

text: Vivillon on hyönteis- ja lentotyypin Pokémon.


title: Luettelo Pokémon-lajeista (661–680)

text: Litleo on tuli- ja normaalityypin leijonankaltainen Pokémon, joka kehittyy Pyroariksi.


title: Luettelo Pokémon-lajeista (661–680)

text: Pyroar on tuli- ja normaalityypin Pokémon.


title: Luettelo Pokémon-lajeista (661–680)

text: Flabébé on keijutyypin Pokémon.


title: Luettelo Pokémon-lajeista (661–680)

text: Floette on keijutyypin Pokémon.


title: Luettelo Pokémon-lajeista (661–680)

text: Florges on keijutyypin Pokémon.


title: Luettelo Pokémon-lajeista (661–680)

text: Skiddo on ruohotyypin Pokémon.


title: Luettelo Pokémon-lajeista (661–680)

text: Gogoat on ruohotyypin Pokémon.


title: Luettelo Pokémon-lajeista (661–680)

text: Pancham on taistelutyypin Pokémon.


title: Luettelo Pokémon-lajeista (661–680)

text: Pangoro on taistelu- ja pimeystyypin Pokémon.


title: Luettelo Pokémon-lajeista (661–680)

text: Furfrou on normaalityypin Pokémon, jonka turkin kampausta voi vaihtaa.


title: Luettelo Pokémon-lajeista (661–680)

text: Espurr on meediotyypin Pokémon.


title: Luettelo Pokémon-lajeista (661–680)

text: Meowstic on meediotyypin Pokémon.


title: Luettelo Pokémon-lajeista (661–680)

text: Honedge on teräs- ja kummitustyypin Pokémon.


title: Luettelo Pokémon-lajeista (661–680)

text: Doublade on teräs- ja kummitustyypin Pokémon.


title: Luettelo Spotifyn kuunnelluimmista suomalaisista kappaleista

text: Tälle sivulle on koottu luettelo Spotifyn kuunnelluimmista suomalaisista kappaleista. Se kattaa kaksikymmentä Spotifyn kuunnelluinta suomalaisen artistin esittämää kappaletta. Kappaleiden soittomäärissä on yhdistetty mahdollisen radio editin ja albumiversion toistot.


title: Katupartiot Suomessa

text: Katupartioksi kutsutaan ulkona liikkuvaa vapaaehtoisten joukkoa, joka tarkkailee ympäristöä järjestyshäiriöiden varalta. Katupartio ilmoittaa tarvittaessa laittomuuksista poliisille tai puuttuu asioihin yleisen kiinniotto-oikeuden nojalla. Katupartion voi perustaa kuka tahansa siihen kykenevä. Katupartio on laillinen, jos sen yksittäiset jäsenet eivät riko lakia. Katupartiotoimintaa on ollut paljon Yhdysvalloissa ja se käynnistyi myös Kemissä joidenkin vanhempien väitettyä sosiaalisessa mediassa, että turvapaikanhakijat olisivat kuvanneet nuoria tyttöjä koulujen edustalla..


title: Katupartiot Suomessa

text: Äärioikeistolaiset, maahanmuuttoa vastustavat katupartiot nousivat Suomessa puheenaiheeksi vuoden 2016 alussa. Ne huomattiin myös ulkomailla. Nationalistien perustamat partiot ilmoittivat toimivansa lain puitteissa. Poliisi, muut viranomaiset ja monet poliitikot suhtautuivat kuitenkin niihin kielteisesti. Myös osa tavallisesta kansasta vastusti katupartioita. Vastustajat pelkäsivät ylilyöntejä ja väkivaltaa. Tämä johtui joidenkin katupartioiden jäsenten rikostaustoista ja äärinationalistien valtion vastaisesta jyrkästä ideologiasta ja toimintatavasta.


title: Katupartiot Suomessa

text: Katupartioiden toiminta on poliisiylijohdon mukaan laillista, elleivät sen jäsenet syyllisty rikoksiin. Poliisihallituksen mukaan laillisesti toimivan katupartion jäsenellä on samat oikeudet ja velvollisuudet kuin muillakin kansalaisilla. Katupartion tulee ainoastaan tehdä havaintoja ja tukea viranomaisia.


title: Katupartiot Suomessa

text: Katupartion voi perustaa kuka tahansa ilman erityislupaa, ilman järjestyksenvalvojan tai poliisin pätevyyttä. Perustuslaki ei kiellä maahanmuuttokriittisen henkilön osallistumista katupartioon. Yhdistysten perustaminen ja liikkuminen on kaikille vapaata. Katupartio saa kävellä joukkona kaupungilla. Kiinniottotilanteessa katupartion jäsen saa käyttää mahdollisimman varovaisesti tilanteen vaatimia voimakeinoja, tarvittaessa esimerkiksi kaataa kiinniotettavan. Kiinniotettu on välittömästi luovutettava poliisille. Katupartion jäsenillä ei saa olla voimankäyttövälineitä. Myös toistuva ihmisten seuraaminen voi olla rikos. Jos katupartio esimerkiksi kysyy henkilön nimeä, sen voi kertoa, mutta sitä ei ole pakko kertoa.


title: Katupartiot Suomessa

text: Ylen haastattelemat kaksi oikeustieteen professoria katsoivat 14. tammikuuta 2016, että valtiovalta voi kieltää rasistiset katupartiot, eikä silloin voi vedota kokoontumisvapauteen.


title: Katupartiot Suomessa

text: Kansalaiset sekä puolustavat että vastustavat katupartioita. Suomen Kuvalehden 8.–11. tammikuuta 2016 tekemän internet-kyselyn mukaan noin neljäsosa vastanneista hyväksyi katupartioinnin, noin puolet vastusti niitä ja loput eivät ottaneet asiaan kantaa. 36 prosenttia kyselyyn vastanneista sanoi turvapaikanhakijoiden heikentäneen Suomessa turvallisuustilannetta. 62 prosenttia sanoi, etteivät turvapaikanhakijat ole muuttaneet Suomea turvattomammaksi. 57 prosenttia Iltalehden kyselyyn vastanneista sanoi 17. tammikuuta mennessä, ettei katupartioita tule kieltää. MTV:n 17. tammikuuta 2016 julkaiseman ajanjaksona 12.–15. tammikuuta 2016 toteutetun kyselyn mukaan 39 prosenttia suomalaisista hyväksyi katupartiot, jotka kertoivat suojaavansa kantasuomalaisia ja vastaajista 45 prosenttia ei hyväksynyt. Vastaajista 15 prosenttia ei ilmoittanut kantaansa; kyselyyn vastasi noin 1 400 täysi-ikäistä suomalaista verkkopaneelissa.


title: Katupartiot Suomessa

text: Poliitikot kiistelivät tammikuun alussa 2016 katupartioista ja kannanotoista niihin. He antoivat alussa epäselviä ja ristiriitaisia lausuntoja. Pääministeri Juha Sipilä sanoi 12. tammikuuta 2016, että keskustelu katupartioista on paisunut liikaa.


title: Katupartiot Suomessa

text: Puolueissa oltiin yhtä mieltä siitä, ettei katupartioilla ole poliisin valtuuksia. Puolueiden sisällä oli eriäviä näkemyksiä. Eniten katupartioita kannattavia ääniä kuului perussuomalaisten piiristä. Vasemmistopuolueet vastustivat jyrkimmin katupartioita. Myös kokoomuslaiset suhtautuivat niihin yleensä kielteisesti.


title: Katupartiot Suomessa

text: Perussuomalaistaustainen ulkoministeri Timo Soini puolsi katupartiointia, mutta tuomitsi rasismin ja maahanmuuttajiin kohdistuvan väkivallan jyrkästi. Silti perussuomalaisista monet puolsivat katupartioita, toiset olivat varauksellisempia. Perussuomalaiset Nuoret tukivat katupartioita.


title: Katupartiot Suomessa

text: Valtiovarainministeri Alexander Stubb ilmoitti 13. tammikuuta 2016, että hallitus kokoontuu keskustelemaan siitä, missä oikeudellinen rajapinta on. Stubbin mukaan hallitus voi kieltää rasistiset katupartiot.


title: Katupartiot Suomessa

text: Poliisit antoivat katupartioista ristiriitaisia lausuntoja, useimmiten kielteisiä. Poliisiylijohtaja Seppo Kolehmainen sanoi, että katupartiot ovat hyväksyttäviä, jos ne eivät leiki poliisia ja riko lakia. Oikeusministeri Jari Lindström ei pitänyt ongelmana joidenkin katupartioiden jäsenten väkivaltarikostaustaa. Näistä lausunnoista nousi kova väittely sosiaalisessa mediassa. Katupartioiden vastustajat katsoivat Kolehmaisen sietävän rasistisia katupartioita.


title: Katupartiot Suomessa

text: Muun muassa sisäministeri Petteri Orpo piti Kolehmaisen lausuntoa tulkinnanvaraisena. Orpo halusi tiukempaa linjaa, koska katupartiotoiminnassa on piirteitä, jotka eivät lisää yleistä turvallisuutta. Kolehmainen täsmensi kantaansa, että rasistiset tai rikolliset katupartiot ovat eri asia kuin vaikkapa nuorten toimintaa valvovat tai yleisestä turvallisuudesta huolehtivat katupartiot. Kolehmaisen mukaan turvattomuutta aiheuttavasta katupartiosta voi vaikkapa soittaa poliisille, ja että katupartiointi ei saa aiheuttaa enemmän ongelmia kuin hyötyä.


title: Katupartiot Suomessa

text: Suojelupoliisi huolestui katupartioista ja seurasi niitä. Joensuun poliisin mukaan yleinen turvallisuus ja järjestys kuului poliisille ja kaupungin johto tuomitsi katupartioinnin. Monet muutkaan poliisit eivät pitäneet katupartioita tarpeellisina tai toivoneet niitä ja suhtautuivat niihin negatiivisesti. Paikalliset poliisit myös pyrkivät seuraamaan katupartioita. Poliisi piti katupartiotoiminnan laajuutta liioiteltuna.


title: Katupartiot Suomessa

text: Katupartioita pidettiin tervetulleena, koska poliisin resurssit olivat pienet. Säästöt olivat pienentäneet niitä. Myös pakolaisten harjoittamaa rikollisuutta pelättiin. Tästä yksi esimerkki oli ulkomaalaisten harjoittama naisten ahdistelu. Jo vuosia toiminut Pihtiputaan ”Yöpyövelit”-vartiointi oli saanut paikkakunnalla tapahtuvaa omaisuusrikollisuutta vähennettyä.


title: Katupartiot Suomessa

text: Katupartioiden sanottiin lisäävän poliisin töitä, kun poliisi joutuu valvomaan katupartioita. Lisäksi polisin työtaakkaa lisää se, että poliisi juoksee niiden antamien vihjeiden perässä.


title: Katupartiot Suomessa

text: Katupartioita arvosteltiin ammattitaidon puutteesta. Ylilyöntejä ja oikeuden ottamista omiin käsiin pelättiin. Katupartioihin osallistui paljon äärioikeistolaisina pidettyjä maahanmuuttovastaisia henkilöitä.


title: Katupartiot Suomessa

text:
Lähinnä äärioikeistolaisten katupartioissa oli väkivaltarikostaustan omaavia henkilöitä. Itsenäiset paikallisryhmät olivat maltillisempia ja niissä oli vähemmän rikostaustan omaavia henkilöitä.
Niinpä äärioikeistoon kytkeytyvät katupartiot herättivät suuren yleisön keskuudessa myös huolta ja pelkoa. Katupartoita vastustavat naiset perustivat Joensuussa vuoden 2016 alussa ”Kyllikin siskot”.


title: Katupartiot Suomessa

text: Suomessa on toiminut eri lähtökohdista erilaisia maahanmuuttoa vastustavia katupartioita.


title: Katupartiot Suomessa

text: Avoimen kansallissosialistinen Suomen vastarintaliike perusti ensimmäisenä Suomessa katupartioita. Lokakuussa 2015 SVL:n katupartio ja antifasistit ottivat yhteen Kiasman edustalla.


title: Katupartiot Suomessa

text: Lähellä äärioikeistoa oleva Soldiers of Odin loi katupartion Kemiin lokakuussa 2015, sitten Joensuuhun tammikuussa 2016. Tähän reagoiden tiedotusvälineissä palautettiin mieliin 1990-luvun Joensuun skinit, jotka hyökkäilivät ulkomaalaisten kimppuun muun muassa steroidien voimalla. Myös Suomen Sisun ja Combat 18:n jäsenet ovat osallistuneet Suomessa katupartitoimintaan, samoin kuin jotkut perussuomalaiset. Suomen Sisun katupartiointiin on osallistunut eri puolilla maata kymmeniä ihmisiä.


title: Katupartiot Suomessa

text: Soldiers of Odinin johtaja Mika Ranta on myös Suomen vastarintaliikkeen jäsen, ja hänellä on Pohjolan Sanomien ja Lapin Kansan mukaan taustassaan rikostuomio ulkomaalaiseen kohdistuneesta pahoinpitelystä.


title: Katupartiot Suomessa

text: Irakilainen mies kertoi, että Soldiers of Odinin asuihin pukeutuneet olivat pahoinpidelleet häntä kesällä 2016.


title: Katupartiot Suomessa

text: Alussa nationalistien katupartiot olivat Oulun poliisilaitoksen päällikön mukaan vain monikulttuurisuuden vastustajien trollausta, propagandaa. Eduskunnan hallintovaliokunnan jäsenen, keskustalaisen Antti Kurvisen mukaan poliittiset pienryhmät koettivat katupartioiden avulla värvätä uusia jäseniä.


title: Katupartiot Suomessa

text: Monien katupartioiden toiminta hiipui tai loppui keväällä-kesällä 2016. Kaduilla ei tapahtunut turvapaikanhakijoiden tekemiä rikoksia. Street Patrol -katupartiosta hyppäsi väkeä Soldiers of Odiniin. Suurimman katupartion, Soldiers of Odinin toiminta supistui. Silti eri järjestöt perustivat vuoden 2016 lopuillakin uusia katupartioita joillekin paikkakunnille


title: Dominique

text: Dominique on suomalaisen indie rock -yhtye NEØV:in toinen studioalbumi, jonka julkaisivat Fullsteam Records ja Sony Music Entertainment 20. helmikuuta 2015. Albumi sai osakseen ylistäviä arvioita Suomessa ja ulkomailla. Albumilta julkaistiin neljä singleä: "Laketown", "The Rain People", "Dominique I" and "Woolen Pumpkin Shirt".


title: Dominique

text: Yhtyeen keulahahmo Anssi Neuvoselle "Dominique" oli ensimmäinen julkaisu tuottajana. Albumin kappaleista julkaistut musiikkivideot on ohjannut The New Tigers -yhtyeen Appu Jasu.


title: Dominique

text: Savon Sanomien ja Nordic Playlistin haastatteluissa Anssi Neuvonen sanoi, että "Dominiquen" kantava teema on rakkaus.


title: Dominique

text: Kappaleet on kirjoittanut Anssi Neuvonen.


title: Dominique

text: "Dominique" sai osakseen ylistäviä arvioita Suomessa ja ulkomailla. Soundi antoi sille arvosanaksi 5/5 ja kirjoitti, että yhtyeen ”aura on poikkeuksellisen voimallinen". Rumba arvioi levyn arvosanalla 9/10 ja katsoi, että kyseessä on ”yksi vuoden parhaista pop- ja rockalbumeista”. Saksalainen musiikkisivusto NBHAP antoi levylle arvosanaksi 4.6/5 ja kiitteli yhtyeen ”omaa versiotaan dream popista”. Savon Sanomat ja Keskisuomalainen katsoivat, että ”NEØV osoittaa toisella albumillaan olevansa lajissaan tällä hetkellä Suomen paras."


title: Vain elämää – kausi 4, ilta

text: Vain elämää – kausi 4, ilta on "Vain elämää" -televisiosarjan neljännen tuotantokauden toinen kokoelmalevy, joka julkaistiin 30. lokakuuta 2015.


title: Johannes Rosenrod

text: Johannes Rosenrod oli keskiajan Ruotsissa vaikuttanut maalari. Rosenrod signeerasi vuonna 1437 joukon kalkkimaalauksia Tenstan kirkossa Upplannissa. Maalaukset olivat Salstan linnan herran ritari Pentti Jönsinpoika Oxenstiernan tilaamia. Rosenrodin ajatellaan tehneen maalauksia myös Danmanrkin kirkkoon lähellä Uppsalaa.


title: Johannes Rosenrod

text: Rosenrod oli luultavasti saksalainen, ja toimi Ruotsissa vain lyhyen aikaa.


title: Kurjat kuppilat UK

text: Kurjat kuppilat UK (alkuperäiseltä nimeltä "Ramsay's Kitchen Nightmares") oli brittiläinen ruoanlaittoon keskittyvä tositelevisio-ohjelma, jonka pääosassa oli Gordon Ramsay. Sarjasta on tehty myös yhdysvaltalainen tv-ohjelma Kurjat kuppilat ("Kitchen Nightmares").


title: Kurjat kuppilat UK

text: Ohjelmassa huonosti menestyvät ravintolat pyytävät Ramsayn apuun korjaamaan erilaisia ravintolan ongelmia kuten yhteistyön puutetta tai ruoan heikkoa tasoa. Sarjan avausjakso esitettiin brittiläisellä Channel 4-kanavalla 27. huhtikuuta 2004. Sarjaa tehtiin seitsemän tuotantokautta (mukaan luettu "Ramsay's Costa Del Nightmares"), ja Ramsay ilmoitti lopettavansa ohjelman tekemisen kesäkuussa 2014.


title: Kurjat kuppilat UK

text: "The Observer" -sanomalehden kriitikko Lorna Martin kuvaili ohjelmaa seuraavasti: "Kurjat kuppilat on pakko katsoa - paljon jännitystä, tunteita ja viihdettä." "Slate" -aikakauslehden kriitikko Sarah Dickerman puolestaan oli arvostelussaan vakuuttunut ohjelman "taloudellisesta todellisuuskuvauksesta" ja kirjoitti seuraavasti: "Ohjelmassa on jotakin sellaista tuoreutta, mikä ei lupaa mitään pääsylippua (plastiikkakirurgiaa, miljoonan dollarin rahasummaa tai Richard Bransonin työpaikkaa), vaan sen sijaan tarjoaa toivoa ravintolan omistajille - jos he todella haluavat uudistua - johtaa muutamassa kuukaudessa tasoihin menevään taloudelliseen tilanteeseen.


title: Kurjat kuppilat UK

text: Ohjelma nimettiin parhaaksi ohjelmaksi () vuosien 2005 ja 2008 BAFTA-palkintojenjakotilaisuuksissa. Lisäksi ohjelma sai vuonna 2006 kansainvälisen Emmy-palkinnon.


title: Kurjat kuppilat UK

text: Kesäkuussa 2006 Gordon Ramsay voitti oikeuskäsittelyn koskien "Evening Standard" -sanomalehden uutisartikkelia, jonka mukaan ensimmäisen jakson ravintolan olosuhteet olisi lavastettu, ja sai korvauksena 75 000 £.


title: Jacobus de Voragine

text: Autuas Jacobus de Varagine tai Voragine (italiaksi Giacomo da Varazze, Jacopo da Varazze; n. 1230 – 13. tai 16. heinäkuuta 1298) oli italialainen kronikoitsija ja Genovan arkkipiispa. Jacobus tunnetaan parhaiten "Kultaisen legendan" kirjoittajana. Pyhimystarinoita sisältävä teos oli yksi keskiajan suosituimmista kirjoista. Jacobus itse julistettiin autuaaksi vuonna 1816.


title: Vesa (kasvitiede)

text: Vesa on monivuotisen siemenkasvin juuresta, rönsystä tai ilmavarren tyvestä alkuperäisen perusrungon rinnalle tai tilalle kasvava pystyverso. Nimitystä käytetään erityisesti lehtipuiden ja pensaiden yhteydessä. Uusi verso saa alkunsa esimerkiksi varren tyvessä sijaitsevasta leposilmusta tai juuressa olevasta juurisilmusta. Sijaintinsa ja syntytapansa perusteella erilaisista vesoista käytetään seuraavia nimityksiä:


title: Vesa (kasvitiede)

text: Kantokäsittelyllä pyritään estämään lehtipuuvesakon syntymistä levittämällä tuoreen kannon leikkauspintaan torjunta-ainetta. Menetelmällä torjutaan kantojen ja juuriyhteyksien välityksellä terveisiin puihin leviäviä kasvitauteja. Kantoihin ruiskutetaan torjunta-aineliuosta tai sienen itiöseosta, joka kilpailee taudinaiheuttajan kanssa.


title: Vesa (kasvitiede)

text: Vesalehdiksi kutsutaan juuresta, rönsystä tai varren tyvestä kasvaneen sivuhaaran lehtiä. Yleensä sivuhaara ei kuki sinä kasvukautena.


title: Vesa (kasvitiede)

text: Vesaaminen tarkoittaa kasvatettavien metsäpuiden, etenkin havupuiden, taimikon kasvua haittaavien vesojen ja siemenestä kasvaneiden lehtipuiden taimien katkomista. Työ suoritetaan vesurin, moottorikäyttöisen raivaussahan tai kemikaalin (vesakkomyrkyn) avulla.


title: Vesa (kasvitiede)

text: Vesakko on (lehti)puiden vesoista ja usein myös siemenistä kasvavista taimista muodostunut kasvusto.


title: Ritarillisuus

text: Ritarillisuus tai ritariaate on sydänkeskiajalla vuosien 1170 ja 1220 välillä kehittynyt keskiajan ritariluokan käytöskoodisto. Ritariaate korosti hyveitä ja hovikäytöstapoja yhdistettyinä soturi-ihanteeseen ja kristilliseen hartauteen. Ritariaatteen keskiössä oli kunnian käsite, jota jokaisen ritarin tuli vaalia.


title: Ritarillisuus

text: Myöhemmin ritarillisuus on laajentunut tarkoittamaan jaloja käytöstapoja yleisesti.


title: Luettelo suomennetuista H. C. Andersenin teoksista

text: Tämä on luettelo tanskalaisen H. C. Andersenin suomennetuista teoksista. Andersenin satuja on suomennettu paljon ja useilla nimillä. Seuraavassa luetellaan eri nimillä ilmestyneet teokset ja jonkin verran myös samalla nimellä ilmestyneitä teoksia, joiden sisältö on kuitenkin selvästi erilainen. Lisäksi Andersenin saduista on tehty lukemattomia mukaelmia, jotka eivät ole hänen nimissään.


title: Shuangyashan

text: Shuangyashan (, pinyin: Shuāngyāshān Shì) on prefektuuritason kaupunki Kiinan Heilongjiangin maakunnan itäosassa. Kaupungin keskusta sijaitsee linnuntietä noin 370 kilometriä maakunnan pääkaupunki Harbinista itäkoilliseen. Prefektuurin pinta-ala on 22 483 neliökilometriä ja väkiluku 1,46 miljoonaa (2010). "Shuāngyāshān" on suomeksi "Ankkaparin vuoret", ja se viittaa kahteen kaupungin koillisessa olevaan vuoren huippuun.


title: Shuangyashan

text: Kaupunki rajoittuu pohjoisessa ja lännessä Jiamusin, etelässä Qitaihen ja Jixin prefektuuritason kaupunkeihin. Idässä kulkee Kiinan ja Venäjän raja.


title: Shuangyashan

text: Piirikuntatasolla prefektuuri jaetaan kahdeksaan osaan seuraavasti (numerointi kuten oheisessa kuvassa):


title: Orange Morning

text: Orange Morning on suomalaisen indie rock -yhtye NEØV:in ensimmäinen studioalbumi. Sen julkaisi Fullsteam Records 8. helmikuuta 2013. Albumi sai osakseen positiivisia arvioita Suomessa ja ulkomailla.


title: Orange Morning

text: Yhtyeen keulahahmo Anssi Neuvonen kirjoitti suurimman osan "Orange Morningin" kappaleista eri puolilla Eurooppaa ja Pohjois-Amerikkaa. Osa albumin kappaleista on kirjoitettu yhteistyönä veljesten Anssi ja Samuli Neuvosen toimesta. Albumin kappaleista tehdyt musiikkivideot ovat tehneet Rairai ja palkintoja voittanut ohjaaja Teemu Niukkanen.


title: Orange Morning

text: Kappaleet on säveltänyt ja sanoittanut Anssi Neuvonen, ellei toisin mainita.Albumi sai osakseen positiivisia arvioita Suomessa ja ulkomailla. Soundi antoi albumille arvosanaksi 4/5 ja katsoi yhtyeen onnistuneen tallentamaan ”unenomaisen visionsa häkellyttävän ehjäksi kokonaisuudeksi.” Yhdysvaltalainen musiikkisivusto Prefix Magazine arvioi albumin arvosanalla 8/10 ja suomalainen musiikkilehti Sue arvosanalla 9/10. Suen toimittajat valitsivat albumin vuoden 2013 parhaiden kotimaisten albumien joukkoon. Saksalainen musiikkisivusto NBHAP arvioi albumin positiivisesti ja katsoi NEØV:in olevan ”yksi kaikkein lupaavimmista skandinavialaisista yhtyeistä”.


title: Sleepwalking

text: Sleepwalking voi tarkoittaa ainakin seuraavia:


title: Hegang

text: Hegang (, pinyin: Hègǎng Shì) on prefektuuritason kaupunki Kiinan Heilongjiangin maakunnan koillisosassa. Kaupungin keskusta sijaitsee linnuntietä noin 335 kilometriä maakunnan pääkaupunki Harbinista koilliseen. Prefektuurin pinta-ala on 14 680 neliökilometriä ja väkiluku 1,06 miljoonaa (2010).


title: Hegang

text: Kaupunki rajoittuu pohjoisessa ja lännessä Yichunin, etelässä ja idässä Jiamusin prefektuuritason kaupunkeihin. Pohjoisessa kaupunki rajoittuu Venäjän Juutalaisten autonomiseen alueeseen.


title: Hegang


title: Qitaihe

text: Qitaihe (, pinyin: Qītáihé Shì) on prefektuuritason kaupunki Kiinan Heilongjiangin maakunnan itäosassa. Kaupungin keskusta sijaitsee linnuntietä noin 350 kilometriä maakunnan pääkaupunki Harbinista itään. Prefektuurin pinta-ala on 6 221 neliökilometriä ja väkiluku 920 471 (2010).


title: Qitaihe

text: Kaupunki rajoittuu pohjoisessa Jiamusin ja Shuangyashanin, etelässä Jixin ja Mudanjiangin, sekä lännessä Harbinin prefektuuritason kaupunkeihin.


title: Qitaihe

text: Piirikuntatasolla prefektuuri jaetaan neljään osaan seuraavasti (numerointi kuten oheisessa kuvassa):


title: Frans Helmerson

text: Frans Helmerson (s. 3. marraskuuta 1945 Falköping, Ruotsi) on ruotsalainen sellisti, kapellimestari ja musiikkipedagogi. Vuodesta 1992 hän on tominut professorina Kölnin, Oslon, Tukholman, Madridin, Berliinin ja Frankfurtin musiikkikorkeakouluissa. Suomessa hän toimi Korsholman musiikkijuhlien taiteellisena johtajana 1994–2001.


title: Frans Helmerson

text: Helmerson aloitti sello-opinnot kahdeksanvuotiaana. Hän opiskeli Guido Vecchin johdolla Göteborgissa, Giuseppe Selmin johdolla Roomassa ja William Pleethin johdolla Lontoossa sekä myös Mstislav Rostropovitšin oppilaana. Hän voitti Cassado-sellokilpailun Firenzessä 1971 ja toimi sitten Ruotsin radion sinfoniaorkesterin soolosellistinä.


title: Frans Helmerson

text: Helmersonin vuonna 1984 BIS-merkille levyttämää Dvořákin sellokonserttoa pidetään yhtenä teoksen parhaista levytyksistä. Hänen muihin levytyksiinsä lukeutuvat Šostakovitšin sellokonsertto, Brahmsin kaksoiskonsertto ja Bachin soolosellosarjat.


title: Frans Helmerson

text: Vuonna 2002 Helmerson perusti Michelangelo String Quartetin yhdessä Mihaela Martinin, Stephan Picardin ja Nobuko Imain kanssa. Vuonna 2012 Picardin tilalle kakkosviulistiksi tuli Daniel Austrich.


title: Luettelo Suomen virallisen singlelistan ykkösistä vuonna 2016

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2016.


title: Nitro/Nora BS

text: Nitro/Nora BS on jääpalloseura Norasta Örebron läänistä, Västmanlandista eli Ruotsin järvialueen pohjoispuolelta. Seura pelaa kaudella 2015-2016 Allsvenskanissa sen etelälohkossa.


title: Nitro/Nora BS

text: Noran seudun jääpallomenneisyydessä menestys oli lähimpänä keväällä 1945, jolloin IFK Nora kamppaili noususta pääsarjaan tukholmalaisen Hammarby IF:n kanssa, mutta hävisi ottelun 2-1. Ottelu pelattiin luonnonjäällä paikallisella Norasjön-jävellä. Senkin jälkeen Noran alueen kaksi jääpallojoukkuetta IFK Nora ja Noraskog pyrkivät vuosien ajan nousemaan maan jääpallon pääsarjaan onnistumatta.


title: Nitro/Nora BS

text: Nykyinen seura Nitro/Nora BS syntyi Noraskogin seuraajaseuran IK Nitron ja IFK Noran jääpallojaostojen yhdistyttyä vuonna 1979. Seura on siis puhdas jääpalloseura. Seura kilpailee Örebro SK:n kanssa Örebron seutukunnan ykköspaikasta, ja ottelut Örebro SK:ta vastaan ovat seutukunnan derbyjä. Örebro oli 1970- ja 80-luvuilla alueen ehdoton ykkösnimi, mutta tultaessa 2000-luvulla tilanne on tasoittumassa, ja kaudella 2015-2016 seurat pelaavat samassa sarjassa.


title: Nitro/Nora BS

text: Seurasta on vuosien varrella noussut useita Ruotsin jääpallon ykkösnimiä. Kirkkaimpana on maalivahti Jan-Ivar Ekberg, joka edusti pääsarjassa Örebro SK:ta ja valittiin vuoden 1973 MM-kisoissa parhaaksi maalivahdiksi. Muita seurasta nousseita nimimiehiä on mm. 2010-luvulla Elitserienin Villassa pelaava Jesper Bryngelson. Bryngelson pelasi lainalla joulukuussa 2015 kasvattajaseurassaan Nitro/Nora BS:ssä pelatessaan viimeistä Elitserien-kauttaan Villassa.


title: Nitro/Nora BS

text: Noran jääpalloilun edellytyksille loi pohjan tekojäärata Svedice Arena, joka vihittiin käyttöön keväällä 2009. Seura pelasi 2010-luvun alun kolmanneksi korkeimmalla sarjatasolla 1. Divisioonassa, kunnes keväällä 2015 Nitro/Nora BS nousi Allsvenskaniin kaudeksi 2015-2016.


title: Luettelo Suomen virallisen mid-price-listan ykkösistä vuonna 2016

text: Tämä on luettelo Suomen virallisen mid-price -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2016.


title: Luettelo Suomen virallisen musiikki-DVD-listan ykkösistä vuonna 2016

text: Tämä on luettelo Suomen virallisen listan musiikki-DVD-myynnin ensimmäistä sijaa hallussaan pitäneistä musiikki-DVD:stä vuonna 2016.


title: Luettelo Suomen virallisen latauslistan ykkösistä vuonna 2016

text: Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2016.


title: Mikko Sillanpää

text: Mikko Sillanpää (3. elokuuta 1925 Mynämäki – 12. marraskuuta 1992) oli suomalainen maataloustieteilijä. Hän oli maatalousmaantutkija, ja hän tutki maaperäkemiaa, -fysiikkaa ja agrogeologiaa. Hän oli vuodesta 1963 Maatalouden tutkimuskeskuksen maantutkimusosaston johtaja professorin arvonimellä. Hän jäi professorin virasta eläkkeelle 1989, mutta tutkimustyö jatkui hänen kuolemaansa asti.


title: Pont Neuf

text: Pont Neuf on Seinejoen ylittävä silta Pariisin keskustassa. Se kulkee myös Île de la Citén saaren läntisen pään ylitse. Vuosien 1578 ja 1607 välillä rakennettu Pont Neuf on nykyään vanhin Seinen ylittävä silta Pariisissa. Pont Neufin nimi tarkoittaa kirjaimellisesti uutta siltaa.


title: Pont Neuf

text: Sillassa on kaksitoista holviaukkoa, joista seitsemän on Île de la Citén saaren pohjoispuolella ja viisi sen eteläpuolella. Sillan ulkosivun korniiseja koristaa kaikkiaan 384 irvistävää naamaa esittävää veistosta eli maskaronia.


title: Pont Neuf

text: Sillan rakentamisen käynnisti Ranskan kuningas Henrik III vuonna 1578, mutta Ranskassa riehuneiden uskonsotien vuoksi rakennustyöt keskeytyivät vuonna 1587 yli vuosikymmenen ajaksi. Sillan rakennutti valmiiksi kuningas Henrik IV, joka halusi siitä huomiota herättävän nähtävyyden. Sillan suunnittelivat Baptiste Androuet Du Cerceau ja Pierre des Illes, mahdollisesti käyttäen pohjana Guillaume Marchandin laatimaa aiempaa suunnitelmaa. Pont Neufin rahoittamiseksi perittiin erityistä viiniveroa kaikilta pariisilaisilta. Pont Neuf rakennettiin paljon Pariisin aiempia siltoja järeämmäksi ja leveämmäksi. Se tehtiin kivestä puun sijaan, ja yli 20 metriä leveänä se oli leveämpi kuin yksikään Pariisin silloisista kaduista. Se oli Pariisin ensimmäinen silta, jonka yhteyteen ei rakennettu taloja, kuten tuon ajan kaupunkisilloissa oli tapana. Näin silta ei peittänyt näkymää Île de la Citén vanhan kuninkaanpalatsin ja Louvren välillä. Pont Neuf oli myös aikaansa edellä siinä, että jalankulku erotettiin muusta liikenteestä erillisille jalkakäytäville. Jalkakäytäviä ei tuolloin ollut käytössä lainkaan Euroopan kaupungeissa. Silta avattiin vuonna 1604.


title: Pont Neuf

text: Kauppiaiden täyttämä Pont Neuf oli pitkään Pariisin liikenteen ja tapahtumien keskus sekä suosittu kohtaamispaikka. Se myös edisti aiemmin syrjässä olleen Seinen pohjoisrannan kytkemistä tiiviimmin osaksi kaupunkia. Vuonna 1610 salamurhatun Henrik IV:n leski Maria de’ Medici pystytti miesvainajalleen ratsastajapatsaan sillan keskellä Île de la Citén saarella sijainneeseen linnakkeeseen. Veistoksen toteutti kuvanveistäjä Giovanni da Bologna ja se oli Pariisin ensimmäinen julkisella paikalla sijainnut kuninkaan suurveistos. Patsaan alkuperäinen versio hävitettiin Ranskan vallankumouksen aikana vuonna 1792.


title: Pont Neuf

text: Sillan perustukset rakennettiin kokonaan uudelleen 1800-luvulla Napoleon III:n valtakaudella. Tuolloin myös kauppiaat pakotettiin poistumaan sillalta. Silta on restauroitu viimeksi vuosina 1994–2007.


title: Pont Neuf

text: Taiteilijapariskunta Christo ja Jeanne-Claude paketoivat vuonna 1985 Pont Neufin usean viikon ajaksi hiekanvärisellä kankaalla.


title: Heksametyleenidi-isosyanaatti

text: Heksametyleenidi-isosyanaatti (CHNO) on alifaattisiin di-isosyanaatteihin kuuluva orgaaninen yhdiste. Yhdistettä käytetään polyuretaanien valmistamiseen.


title: Heksametyleenidi-isosyanaatti

text: Huoneenlämpötilassa heksametyleenidi-isosyanaatti on väritöntä nestemäistä ainetta. Se hydrolysoituu veden vaikutuksesta heksametyleenidiamiiniksi. Alkoholien kanssa se muodostaa karbamaatti- eli uretaanijohdannaisia. Yhdiste ärsyttää voimakkaasti hengitysteitä, silmiä ja ihoa. Yhdiste haihtuu suhteellisen helposti.


title: Heksametyleenidi-isosyanaatti

text: Heksametyleenidi-isosyanaattia valmistetaan heksametyleenidiamiinin ja fosgeenin välisellä reaktiolla.


title: Heksametyleenidi-isosyanaatti

text: Heksametyleenidi-isosyanaattia käytetään valmistettaessa maaleissa, pinnoitteina, kuituina ja liimoina käytettäviä polyuretaanipolymeerejä. Esimerkiksi sen ja 1,4-butaanidiolin välisellä reaktiolla muodostuu kestäviä kuituja. heksametyleenidi-isosyanaatista valmistettavat polyuretaanit kestävät hyvin muun muassa UV-valon vaikutusta. Koska yhdiste haihtuu helposti sitä käytetään usein sen dimeerinä, trimeerinä tai biureettijohdannaisena.


title: Jakub Wolny

text: Jakub Wolny (s. 15. toukokuuta 1995 Bielsko-Biała) on puolalainen mäkihyppääjä. Seuratasolla hän edustaa LKS Klimczok Bystraa.


title: Jakub Wolny

text: Wolny debytoi mäkihypyn maailmancupissa Zakopanessa tammikuussa 2014. Ensimmäisen pistesijansa hän saavutti Willingenissä tammikuussa 2016 sijoituttuaan 30:nneksi. Parhaimmillaan hän on sijoittunut 11:nneksi Kuusamossa marraskuussa 2018. Continental Cupissa hän on saavuttanut kolme osakilpailuvoittoa sekä kesäsarjan kokonaisvoiton vuonna 2014.


title: Jakub Wolny

text: Val di Fiemmen nuorten MM-kilpailuissa 2014 Wolny voitti sekä henkilökohtaisen kilpailun että joukkuemäen kultaa.


title: Höfner

text: Höfner on saksalainen soitinvalmistaja, joka valmistaa kielisoittimia. Yhtiön perusti Karl Höfner vuonna 1887, ja hänen jälkeensä yhtiötä johtivat ja kehittivät hänen kaksi poikaansa ja pojantyttärensä. Nykyisin Höfner on Länsi-Euroopan suurin kielisoittimien, kitaroiden ja bassokitaroiden valmistaja. Kitaroiden lisäksi yhtiö valmistaa esimerkiksi viuluja, alttoviuluja ja selloja sekä jousia. Yhtiön pääkonttori on Hagenaussa Saksassa, ja sillä on toimipiste myös Pekingissä Kiinassa.


title: Höfner

text: The Beatlesin basisti Paul McCartney on käyttänyt Hofnerin 500/1 viulubassoa urallaan yli 50 vuoden ajan.


title: Liisa Simola

text: Liisa Kaarina Simola (s. 8. kesäkuuta 1938 Helsinki) on suomalainen kasvitieteilijä. Hän oli Helsingin yliopiston kasvifysiologian ja anatomian professori vuosina 1974–2001. Hänen tutkimusalojaan ovat olleet kehitysfysiologia, sienifysiologia ja ympäristömyrkkyjen vaikutus. Hän oli apulaisprofessori 1971–1974. Hänen väitöskirjansa otsikko oli "Comparative studies on the aminoacid pool of three Lathyrus species" (1968). Hän on Suomalaisen Tiedeakatemian jäsen sekä Suomen Biologian Seura Vanamon kunniajäsen.


title: Liisa Simola

text: Simolan isä oli professori Paavo Simola ja isoisä professori Eevert Simola.


title: Risto Jaakkola

text: Risto Jaakkola (3. huhtikuuta 1941 Tampere – 30. huhtikuuta 2015 Katajanokka, Helsinki) oli suomalainen lainsäädäntöneuvos ja valtiotieteen lisensiaatti. Jaakkola kuoli 30. huhtikuuta 2015 (74-vuotiaana) sairauskohtaukseen.


title: Pont Alexandre III

text: Pont Alexandre III (Aleksanteri III:n silta) on Seinejoen ylittävä silta Pariisin keskustassa. Vuoden 1900 maailmannäyttelyä varten rakennettu koristeellinen silta yhdistää joen pohjoispuolella sijaitsevat Grand Palaisin ja Petit Palaisin joen eteläpuolella sijaitsevaan Hôtel des Invalidesin puutarhaan.


title: Pont Alexandre III

text: Silta omistettiin rakennusvaiheessa vuonna 1892 solmitulle Ranskan ja Venäjän liitolle ja nimettiin siksi Venäjän keisari Aleksanteri III:n mukaan. Sillan peruskiven muurasi Aleksanteri III:n poika, keisari Nikolai II 7. lokakuuta 1896 ollessaan valtiovierailulla Ranskassa. Sillan toteuttivat ranskalaiset insinöörit Louis-Jean Résal ja Amédée d'Alby. Teräskaarisilta, joka ylittää Seinen vain yhdellä kuuden metrin korkuisella jänteellä, oli aikanaan todellinen insinööritaidon näyte.


title: Pont Alexandre III

text: Pont Alexandre III:n sanotaan usein olevan Pariisin kaunein silta sen runsaan "belle époque" -henkisen koristelun vuoksi. Myös koristeiden symboliikka viittaa Ranskan ja Venäjän ystävyyteen. Sillan ulkosivuille kaaren keskikohtaan on sijoitettu Ranskan ja Venäjän keisarikunnan vaakunat sekä nymfejä esittäviä patsaita, jotka symboloivat Seineä ja Nevajokea Pietarissa. Sillan kaiteille on sijoitettu 32 haarautuvaa katulamppua, joita on koristeltu puttohahmoilla. Sillan kummassakin päässä on kaksi järeää 17-metristä pylvästä, joiden huipulle on sijoitettu kullatut voitonjumalattaria ja pegasoksia esittävät pronssipatsaat.


title: Pont Alexandre III

text: Samaan aikaan Pont Alexandre III:n kanssa rakennettiin Ranskan lahjoittama Kolminaisuuden silta Pietariin.


title: Georgi Flerov

text: Geórgi Nikolájevitš Fljorov (, myös Geórgi Flerov), 2. maaliskuuta 1913 – 19. marraskuuta 1990, oli eräs huomattavimmista Neuvostoliittolaisista ydinfyysikoista. Hänet tunnetaan eritoten superraskaiden alkuaineiden syntetisoinnista ja alkuaine 114, flerovium on nimetty hänen mukaansa.


title: Georgi Flerov

text: Flerov keksi uraanin spontaanin fission (1940, yhdessä Konstantin A. Petrzhakin kanssa). Hän oli lisäksi raskas-ionifysiikan pioneeri ja Dubnassa sijaitsevan Joint Institute for Nuclear Research - the Laboratory of Nuclear Reactions -tutkimusinstituution perustaja (1957). Täällä syntetisoitiin useita transaktinoideja 1960-luvulta alkaen. Flerov katsoi bohriumin ja seaborgiumin löydöikseen, tosin IUPAC myöhemmin antoi prioriteetin näiden aineiden löytämisestä toisille.


title: Georgi Flerov

text: Flerov lähetti vuonna 1942 nuorena puna-armeijan luutnanttina Stalinille kirjeen, jossa hän kertoi huomiostaan, että länsimaissa ydinfissioon liittyvää uutta tutkimusta ei näyttänyt löytyvän tieteellisistä aikakauskirjoista. Tästä hän päätteli sen olevan julistettu salaiseksi ja käytettävän (silloin vielä toteuttamattomien) ydinaseiden tutkimukseen. Hän kehotti Stalinia aloittamaan uraania käyttävän pommin kehitystyön niin pian kuin mahdollista. Flerov oli eräs keskeisistä henkilöistä Neuvostoliiton ydinaseohjelman toteuttamisessa.


title: Luettelo Pokémon-lajeista (681–700)

text: Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.


title: Luettelo Pokémon-lajeista (681–700)

text: Tässä luettelossa on listattuna 20 "Pokémon"-pelisarjan kuudennen sukupolven Pokémon-lajia siinä järjestyksessä kuin ne esitellään sarjan Pokédex-tietokannassa.


title: Luettelo Pokémon-lajeista (681–700)

text: Aegislash on teräs- ja kummitustyypin pokémon, joka kehittyy Doubladesta.


title: Luettelo Pokémon-lajeista (681–700)

text: Spritzee ("japaniksi シュシュプ, Shushupu") on keijutyypin Pokémon, joka kehittyy Aromatisseksi, kun se vaihdetaan pidellen "Sachetia".


title: Luettelo Pokémon-lajeista (681–700)

text: Aromatisse ("japaniksi フレフワン, Frefuwan") on keijutyypin Pokémon, joka kehittyy Spritzeesta.


title: Luettelo Pokémon-lajeista (681–700)

text: Swirlix ("japaniksi ペロッパフ, Peroppafu") on keijutyypin kuudennen sukupolven Pokémon, joka kehittyy Slurpuffiksi, kun se vaihdetaan sen pidellessä "Whipped Dream"ia.


title: Luettelo Pokémon-lajeista (681–700)

text: Slurpuff ("japaniksi ペロリーム, Peroriimu") on kuudennen sukupolven keijutyypin Pokémon, joka on kehittynyt Swirlixistä.


title: Luettelo Pokémon-lajeista (681–700)

text: Inkay ("japaniksi マーイーカ, Maaiika") on pimeys- ja meediotyypin Pokémon, joka kehittyy Malamariksi, kun sen taso nousee Nintendo 3DS:n ollessa väärinpäin.


title: Luettelo Pokémon-lajeista (681–700)

text: Malamar ("japaniksi カラマネロ, Calamanero") on pimeys- ja meediotyypin Inkaystä kehittyvä Pokémon.


title: Luettelo Pokémon-lajeista (681–700)

text: Binacle ("japaniksi カメテテ, Kamatete") on kuudennen sukupolven kivi- ja vesityypin Pokémon, joka kehittyy Barbaracleksi tasolla 39.


title: Luettelo Pokémon-lajeista (681–700)

text: Barbaracle ("japaniksi ガメノデス, Gamenodesu") on kuudennen sukupolven kivi- ja vesityypin Pokémon, joka kehittyy Binaclesta.


title: Luettelo Pokémon-lajeista (681–700)

text: Skrelp ("japaniksi クズモー, Kuzumoo") on kuudennen sukupolven myrkky- ja vesityypin Pokémon, joka kehittyy Dragalgeksi tasolla 48.


title: Luettelo Pokémon-lajeista (681–700)

text: Dragalge ("japaniksi ドラミドロ, Doramidoro") on kuudennen sukupolven myrkky- ja lohikäärmetyypin Pokémon, joka kehittyy Skrelpistä.


title: Luettelo Pokémon-lajeista (681–700)

text: Clauncher ("japaniksi ウデッポウ, Udeppou") on kuudennen sukupolven vesityypin Pokémon, joka kehittyy Clawitzeriksi tasolla 37. Sen voi napata Pokémon X:ssä "Route" 8:lta Ambrette Townista ja Cyllage Citystä. Pokémon Alpha Sapphiressa sen voi puolestaan napata "Routeilta" 105, 106, 107, 108 ja 109 "hidden Pokémonina".


title: Luettelo Pokémon-lajeista (681–700)

text:
Clawitzer ("japaniksi ブロスター, Bloster") on vesityypin kuudennen sukupolven Pokémon, joka kehittyy Clauncherista.
Clawitzerin voi napata Pokémon X:ssä "Route" 8:lta, Ambrette Townista ja Cyllage Citystä.


title: Luettelo Pokémon-lajeista (681–700)

text:
Helioptile ("japaniksi エリキテル, Erikiteru") on sähkö- ja normaalityypin seitsemännen sukupolven keltainen liskoa muistuttava Pokémon, joka kehittyy Helioliskiksi "Aurinkokiven" ("Sun Stone") avulla.
Sen voi napata Pokémon X:ssä ja Y:ssä Route 9:ltä ja Friend Safarilta. Pokémon Omega Rubyssa ja Alpha Sapphiressa sen voi puolestaan saada vain vaihtamalla.


title: Luettelo Pokémon-lajeista (681–700)

text: Helioptile ja Heliolisk ovat ainoat pokémonit, jotka ovat normaali- ja sähkötyyppiä ja Helioptile on ainoa ei-ruohotyypin Pokémon, joka kehittyy Aurinkokiven avulla.


title: Luettelo Pokémon-lajeista (681–700)

text:
Heliolisk ("japaniksi エレザード, Elezard") on sähkö- ja normaalityypin keltainen liskoa muistuttava Pokémon, joka kehittyy Helioptilesta "Aurinkokiven" ("Sun Stone") avulla.
Animessa Cleamontilla on salillaan Heliolisk.
Helioliskin saa Pokémon X ja Y-peleissä kehittämällä sen Helioptilesta ja Pokémon Omega Rubyssa ja Alpha Sapphiressa sen voi puolestaan saada vain vaihtamalla.


title: Luettelo Pokémon-lajeista (681–700)

text: Tyrunt ("japaniksi チゴラス, Chigoras") on kivi- ja lohikäärmetyypin "Jaw Fossiilin" avulla saatava Pokémon, joka kehittyy Tyrantrumiksi, kun sen taso nousee päivällä (kuitenkin aikaisintaan tasolla 39).


title: Luettelo Pokémon-lajeista (681–700)

text: Tyrantrum ("japaniksi ガチゴラス, Gachigoras") on kivi- ja lohikäärmetyypin Pokémon, joka kehittyy Tyruntista.


title: Luettelo Pokémon-lajeista (681–700)

text: Amaura ("japaniksi アマルス, Amarus") on kivi- ja jäätyypin Pokémon, jonka saa "Sail Fossilin" avulla. Amaura kehittyy Auroruksesksi, kun sen taso nousee yöllä ( aikaisintaan tasolla 39).


title: Luettelo Pokémon-lajeista (681–700)

text: Aurorus ("japaniksi アマルルガ, Amaruruga") on kivi- ja jäätyypin fossiili-Pokémon, joka kehittyy Amaurasta.


title: Luettelo Pokémon-lajeista (681–700)

text: Sylveon on keijutyypin Pokémon. Se on kehittynyt Eeveestä, kun sillä on ollut vähintään kaksi sydäntä Pokémon-Amiessa ja osannut ainakin yhden keijutyypin liikkeen. Sylveonilla on päässään ja kaulassaan rusetit, joilla se aistii muiden tunteita.


title: Koloradonkonna

text: Koloradonkonna eli Coloradojoenkonna ("Incilius alvarius") on Yhdysvalloissa ja Meksikossa elävä rupikonnalaji.


title: Koloradonkonna

text: Koloradonkonna on aikuisena 11-19 cm pitkä. Oliivinvihreässä nahkamaisessa ihossa on pyöreitä näppylöitä. Silmien yläpuolella on voimakkaat kulmakaaret.


title: Koloradonkonna

text: Koloradonkonnaa tavataan Meksikossa ja Yhdysvaltojen eteläosissa Kalifornian, Arizonan ja New Mexicon eteläosissa. Se on hävinnyt Kaliforniasta lähes kokonaan. Koloradonkonnat elävät aavikolla, ruohikolla ja tammimetsiköissä. Ne kutevat tilapäisiin lammikoihin, mutta tarvitsevat aikuiselämässään myös ympärivuotisen vesilähteen.


title: Koloradonkonna

text: Koloradonkonnan rauhaset erittävät myrkkyjä (esimerkiksi 5-metoksidimetyylitryptamiini, bufoteniini), jotka vaikuttavat päihdyttävästi ihmisiin. Konnien keräileminen ja mahdollisesti hyönteismyrkyt ovat ajaneet paikallisia populaatioita sukupuuttoon.


title: Ampumahiihdon maailmancup 2016–2017

text: Ampumahiihdon maailmancup 2016–2017 alkoi 27. marraskuuta 2016 Ruotsin Östersundissa ja päättyi 19. maaliskuuta 2017 Norjan Holmenkollenilla.


title: Ampumahiihdon maailmancup 2016–2017

text:
Ohjelmaan kuului yhdeksän kilpailuviikonloppua sekä Hochfilzenissa, Itävallassa järjestetyt maailmanmestaruuskilpailut.
Maailmancupin alkuperäisen ohjelman mukaan toiseksi viimeinen kilpailuviikonloppu oli tarkoitus järjestää Venäjän Tjumenissa. 22.12.2016 Venäjän ampumahiihtoliitto RBU kuitenkin ilmoitti luopuvansa maailmancupin ja vuoden 2017 nuorten maailmanmestaruuskilpailujen järjestämisestä maan dopingskandaalin vuoksi. Tšekin, Norjan ja Iso-Britannian lajiliitot olivat jo ilmoittaneet boikotoivansa Tjumenin maailmancupia, mikäli niitä ei siirretä pois Venäjältä. Samalla IBU ilmoitti tutkivansa venäläisten ampumahiihtäjien dopingin käyttöä, asettavansa kaksi urheilijaa väliaikaiseen kilpailukieltoon ja harkitsevansa vuoden 2021 maailmanmestaruuskilpailujen siirtämistä pois Tjumenista. 7. tammikuuta tiedotettiin, että maailmancupin osakilpailut siirretään Suomeen Kontiolahdelle.


title: Ampumahiihdon maailmancup 2016–2017

text: Nové Měston yhteislähtökilpailu lyheni 12,0 kilometrin mittaiseksi huonoista sääolosuhteista johtuen. Kilpailussa hiihdettiin 2,0 kilometrin latua kuudesti. Yleensä yhteislähtökilpailun hiihto-osuus koostuu viidestä 2,5 kilometrin kierroksesta.


title: Matti Asikainen

text: Matti ”Matu” Asikainen (s. 9. syyskuuta 1975) on suomalainen 2000-luvun taitteessa aktiiviuransa lopettanut äänekoskelainen koripalloilija, joka muistetaan ennen kaikkea tarkkakätisenä kolmenpisteenheittäjänä. Kausina 1996-2000 Asikainen edusti kasvattajaseuraansa Äänekosken Huimaa miesten pääsarjatasolla sekä oli voittamassa Huimalle A-poikien suomenmestaruutta vuonna 1994. Pelaajauransa aikana ”Matu” oli muun muassa Nokian palveluksessa sekä uran jälkeen rakennustyöntekijänä. Koripallon lisäksi hän oli nuorten maajoukkuetason alppihiihtäjä pujottelussa.


title: Anna Toivari

text: Anna Stiina Toivari (14. syyskuuta 1874 Virolahti – 2. joulukuuta 1947 Luopioinen) oli suomalainen sosialidemokraattien kansanedustaja.


title: Anna Toivari

text: Toivarin vanhemmat olivat räätäli Matti Lautamies ja Liisa Tuomaantytär. Hän oli naimisissa vuodesta 1892 rautatieläinen Antti Toivarin kanssa. He asuivat aluksi Viipurin maalaiskunnassa, sitten Jaakkimassa ja Värtsilässä vuodesta 1909 alkaen. Anna Toivari toimi Värtsilässä Värtsilän työväen näyttämön johtajana. Vuodesta 1937 alkaen Toivarit asuivat Viipurin maalaiskunnassa ja viimeksi Luopioisissa.


title: Anna Toivari

text: Toivari oli kansanedustajana 1920–1922 edustaen Kuopion läänin itäistä vaalipiiriä. Hän tuli eduskuntaan lokakuussa 1920 kesken edustajakautensa kuolleen sosialidemokraattien Toivo Turtiaisen tilalle.


title: Nikolai Virta

text: Nikolai Jevgenjevitš Virta (, oikealta sukunimeltään "Karelski", Каре́льский; 19. joulukuuta 1906 Tambovin läänin Kalikinon kylä – 9. tammikuuta 1976 Moskova) oli neuvostovenäläinen kirjailija.